qundao/data-zh-poetry huggingface dataset:
送邓汝高进士还朝·其一
作者：徐熥
朝代：明

献岁赴王程，全家向北平。断冰淮口渡，残雪蓟门城。烟柳迷征盖，风花引使旌。长安春色好，莫起故园情。
送邓汝高进士还朝·其二
作者：徐熥
朝代：明

柳色催离况，椒花恋别筵。梦繁人去后，春到客行先。挂席河通楚，驱车路向燕。相思明月夜，惆怅隔山川。
送邓道鸣参戎东粤
作者：徐熥
朝代：明

楼船横海发闽关，新拥高牙五岭间。月满柳营秋校猎，火飞藤峡夜征蛮。双龙斩水妖精泣，万马嘶风部曲閒。名在罗浮峰四百，功成何用勒燕山。
送邓郡丞擢河东转运
作者：徐熥
朝代：明

征马忽闻嘶，飞花趁马蹄。一官司斥卤，万里隔云泥。路入滹沱近，城连恒岳低。知君才驻节，名已震关西。
送邬子远还京口时邬有丧子之戚
作者：徐熥
朝代：明

相逢俱失意，相送柰愁何。老去雄心减，春来归梦多。旧山怀北固，新泪滴西河。世路已如此，空为劳者歌。
送邵武李太守擢宪滇南
作者：徐熥
朝代：明

昆明池水静无波，拥传新从僰道过。开府定能宽汉法，采诗曾不废蛮歌。趁墟滇客龙名市，纳款夷王象渡河。他日勒功留片碣，点苍如黛石嵯峨。
送郑业师之汉阳
作者：徐熥
朝代：明

春风吹柳枝，处处鸣鶗鴂。七十四老翁，犹作天涯别。若比少壮游，此情倍呜咽。贫来褐不完，老去头如雪。游非尚子怀，辩岂君卿舌。出门靡所甘，苦为饥寒迫。湘江道路长，楚水烟波阔。兹行毋滞淫，门人望回辙。
送郑承武之东鲁
作者：徐熥
朝代：明

送君当此去，匹马向东阿。夜泪灯前尽，春愁梦里多。乱云过泗水，斜日下黄河。虽有远游兴，能无思薜萝。惜别意何长，莺声满夕阳。残碑问邹峄，遗殿吊灵光。下马多新店，逢人少故乡。归期须及早，莫待寄衣裳。
送郑承武之东鲁·其一
作者：徐熥
朝代：明

送君当此去，匹马向东阿。夜泪灯前尽，春愁梦里多。乱云过泗水，斜日下黄河。虽有远游兴，能无思薜萝。
送郑承武之东鲁·其二
作者：徐熥
朝代：明

惜别意何长，莺声满夕阳。残碑问邹峄，遗殿吊灵光。下马多新店，逢人少故乡。归期须及早，莫待寄衣裳。
送郑翰卿游燕
作者：徐熥
朝代：明

慷慨辞家事北游，黄沙万里使人愁。市中击筑悲歌日，为觅荆卿旧酒楼。大梦山前片月孤，送君走马入燕都。黄金台上生秋草，犹有当年骏骨无。
送郑翰卿游燕·其一
作者：徐熥
朝代：明

慷慨辞家事北游，黄沙万里使人愁。市中击筑悲歌日，为觅荆卿旧酒楼。
送郑翰卿游燕·其二
作者：徐熥
朝代：明

大梦山前片月孤，送君走马入燕都。黄金台上生秋草，犹有当年骏骨无。
送郑震卿之吴越寻兄
作者：徐熥
朝代：明

汝兄游不返，汝去远相寻。试问孤身客，飘零何至今。见时应恸哭，语罢定伤心。坐待离群雁，联翩向故林。
送郭士龙
作者：徐熥
朝代：明

送尔不能歌，相看意若何。离心寄云水，春梦隔关河。草色晴尤媚，莺声暖渐和。梁间悬榻在，莫惜数来过。
送金季黄山人游五岳
作者：徐熥
朝代：明

年来婚嫁毕，五岳寄閒心。胜地随缘住，名山到处寻。孤筇青嶂老，双屐白云深。去矣辞尘网，高踪比向禽。
送钱叔达还吴兴
作者：徐熥
朝代：明

住伤流落久，去惜别离难。衣上三年泪，尊前片刻欢。西风杨柳岸，夜雨蓼花滩。山水含孤调，从今何处弹。
送长乐令郁文叔谢病还晋陵
作者：徐熥
朝代：明

弃官应遂白云心，行李空携单父琴。病骨岂堪长负弩，黑头偏乞早投簪。家当杨柳茶烟细，门比柴桑柳色阴。除却簿书劳半载，一生清福总山林。
送闵孝昭侍尊人还广陵
作者：徐熥
朝代：明

暂得相逢又解携，滩声高下桨声齐。束装欲跨扬州鹤，问寝频听旅店鸡。夜月故园淮浦北，秋云乡路海门西。还期共醉芜城酒，系马隋宫旧柳堤。
送闵寿卿从武夷还金山兼隐华阳洞
作者：徐熥
朝代：明

历遍清溪九曲深，麻衣随意住云林。阴符一卷蛟龙护，秋笛数声猿鹤吟。玉洞烟霞通地肺，金山台殿影波心。空怀五岳平生志，未得从君学向禽。
送闵寿卿隐武夷
作者：徐熥
朝代：明

世人游武夷，往往思卜宅。一出清溪谢白云，山灵无计留双屐。始信人间事可哀，幔亭佳宴不重开。浮生只爱红尘老，人世难逃白发催。怜君弃家经几载，服食还丹颜未改。已识仙都注有名，尚疑遗蜕函犹在。自入闽天誓不还，因缘合在武夷山。独携一杖千峰里，閒放孤舟九曲间。此山元是神仙窟，接笋天游双崒嵂。玉女妆残峰顶霞，金鸡叫落滩头月。君今筑室此中居，永绝尘缘与世疏。回视形骸同粪土，能将神气返空虚。我也行年三十几，半生踪迹多城市。入药空烧九转红，著书枉识关门紫。海外徒闻更九州，此身期伴赤松游。何时重预曾孙宴，同醉仙人十二楼。
送陆画师还钱塘
作者：徐熥
朝代：明

客怀当暮冬，去矣不从容。草屩千峰雪，柴门九里松。贫惟安豹隐，老任笑龙钟。为问经行处，云山貌几重。
送陆纂父山人还洞庭别业
作者：徐熥
朝代：明

他乡相见又离群，满目西风落叶闻。二水空洲孤棹远，三吴秋色一江分。白衣出郭金陵雨，绿酒看山震泽云。从此游踪各南北，月明无处不思君。
送陈二表兄重游高州兼柬诸旧好
作者：徐熥
朝代：明

灯前愁赋渭城歌，瘴雨蛮烟万里歌。市得好香沉水贵，劈来新荔火山多。古祠重拜高凉洗，遗殿还寻粤尉陀。往事悠悠三十载，旧游双鬓几人皤。
送陈仲徽之齐省兄
作者：徐熥
朝代：明

都亭对酒起愁声，芳草萋萋感别情。一片飞帆扬子渡，五更归梦越王城。客途社早初逢燕，官舍春深好听莺。念我征鞍方暂息，不堪江上送君行。堤畔流莺不可闻，此行应念鹡鸰群。孤舟夜渡秦淮月，匹马朝冲泰岱云。故国烟花随梦断，天涯春色隔江分。欲知别后相思意，惟有登楼对夕曛。
送陈仲徽之齐省兄·其一
作者：徐熥
朝代：明

都亭对酒起愁声，芳草萋萋感别情。一片飞帆扬子渡，五更归梦越王城。客途社早初逢燕，官舍春深好听莺。念我征鞍方暂息，不堪江上送君行。
送陈仲徽之齐省兄·其二
作者：徐熥
朝代：明

堤畔流莺不可闻，此行应念鹡鸰群。孤舟夜渡秦淮月，匹马朝冲泰岱云。故国烟花随梦断，天涯春色隔江分。欲知别后相思意，惟有登楼对夕曛。
送陈元凯明经北上兼觐省
作者：徐熥
朝代：明

津亭落叶点衣斑，斗酒临岐动别颜。江上流澌前岭雪，马头晴树隔淮山。征途岁晚鸿声断，上苑春深草色閒。此去趋庭驩不浅，可无飞梦到乡关。江干分手动悲歌，迢递关山岁杪过。独夜怀人魂梦远，中年知己别离多。车驱微月寒登陇，马踏残冰晓渡河。若遇长安旧相识，为言生计久蹉跎。
送陈元凯明经北上兼觐省·其一
作者：徐熥
朝代：明

津亭落叶点衣斑，斗酒临岐动别颜。江上流澌前岭雪，马头晴树隔淮山。征途岁晚鸿声断，上苑春深草色閒。此去趋庭驩不浅，可无飞梦到乡关。
送陈元凯明经北上兼觐省·其二
作者：徐熥
朝代：明

江干分手动悲歌，迢递关山岁杪过。独夜怀人魂梦远，中年知己别离多。车驱微月寒登陇，马踏残冰晓渡河。若遇长安旧相识，为言生计久蹉跎。
送陈十二仲溱归柯屿幽居
作者：徐熥
朝代：明

怜君复失意，别我向南还。落日□□渡，春风柯屿山。马行青草远，人语绿杨閒。归去应垂钓，溪流第几湾。
送陈可栋还松溪
作者：徐熥
朝代：明

相见复离群，一杯歌送君。轻红辞荔火，寒翠梦松云。树影缘山转，溪流向县分。蝉声脩竹里，明日不同闻。
送陈子卿归墨潭精舍
作者：徐熥
朝代：明

送君归咏卜居篇，精舍平临绝涧前。翠壁倒悬潭似墨，苍林遥望树如烟。月移竹色当虚牖，风落松花满钓船。闻说汉庭方羽猎，未应寂寞老扬玄。
送陈宪伯入觐便道归省
作者：徐熥
朝代：明

万国诸侯会建章，使君千骑出东方。绣衣正奏三年绩，綵服还称百岁觞。辔揽朱轮宵拥月，疏封白简昼飞霜。法星渐与闽天远，遥望精光帝座傍。
送陈平夫归六溪
作者：徐熥
朝代：明

送尔出关门，潮生野渡喧。离心数行雁，愁思一声猿。月暗迷前浦，林疏见远村。今宵灯影里，相忆倍销魂。
送陈广文弃官还温陵
作者：徐熥
朝代：明

白首厌微官，沧江恋钓竿。隐耽初服贵，老怯旧毡寒。绿酒枌榆社，清斋苜蓿盘。好将平子赋，时对刺桐看。
送陈彦宗之永嘉
作者：徐熥
朝代：明

皖城归未久，又复向东瓯。总为饥寒出，不然何所求。帆飞瘴雨湿，衣触火云流。纵是囊羞涩，还须雁宕游。
送陈志玄还中都
作者：徐熥
朝代：明

一片离心双泪垂，人归偏在送春时。鸡声残月邮亭火，马首疏烟酒店旗。江北琼花孤馆梦，淮南丛桂故园思。东风吹遍无情柳，满路青青拂面丝。
送陈惟秦客恩州
作者：徐熥
朝代：明

客枕愁听五岭猿，瘴江何处不消魂。羊城月送春潮上，蚬水风催夜渡喧。茉莉卖钱香满市，芭蕉成布绿连村。明知此去蛮乡恶，无奈飘零别故园。树树桐花夹路开，思乡还上粤王台。裹盐峒客投墟去，沽酒蛮姬泛艇来。市肆尽传鸡骨卜，垣墙多杂蛎房灰。送君解说炎方俗，二十年前此地回。
送陈惟秦客恩州·其一
作者：徐熥
朝代：明

客枕愁听五岭猿，瘴江何处不消魂。羊城月送春潮上，蚬水风催夜渡喧。茉莉卖钱香满市，芭蕉成布绿连村。明知此去蛮乡恶，无奈飘零别故园。
送陈惟秦客恩州·其二
作者：徐熥
朝代：明

树树桐花夹路开，思乡还上粤王台。裹盐峒客投墟去，沽酒蛮姬泛艇来。市肆尽传鸡骨卜，垣墙多杂蛎房灰。送君解说炎方俗，二十年前此地回。
送陈振狂之汀州
作者：徐熥
朝代：明

秋色将残树影稀，故人西去雁南飞。满林枫叶栟榈寺，两岸芦花铁石矶。霜冷戍楼喧暮柝，月明村舍捣寒衣。九龙溪上滩声急，千里羁魂一夜归。
送陈振狂游玉华
作者：徐熥
朝代：明

酒酣璚液唱游仙，万树桃花引去船。路绕潺湲千涧水，岩开混沌五更天。云根白积峰头雪，松火青飞洞里烟。采药倘逢秦代客，莫言人世是何年。
送陈明府应召之京
作者：徐熥
朝代：明

冶城八月秋风起，仙吏驱车入帝里。白叟黄童拥道周，攀辕卧辙情无已。一官闽海几年馀，汉室循良更孰如。鲁恭政简能驯雉，羊续官清不爱鱼。声名久已闻天子，玺书召对明光里。满县秾桃烂似霞，半肩行李清于水。新秋乘传到长安，五色花骢獬豸冠。几多狐鼠争投窜，当道豺狼胆自寒。酌君酒，与君别，寇君难借空呜咽。至尊垂拱问苍生，但道江南民力竭。
送陈永奉游金陵
作者：徐熥
朝代：明

千里行装半醁醽，渡江君去莫教醒。马经小小佳人墓，舟过劳劳送客亭。扬子风高潮自白，隋堤秋尽柳无青。后庭遗曲桓伊笛，都向秦淮月下听。
送陈汝翔客建溪书林
作者：徐熥
朝代：明

垂老江湖作校书，春风长日掩衡庐。经收坏壁驱残蠹，字出名山辨鲁鱼。著述未忘玄晏癖，往来多是邺侯居。不须二酉藏遗草，九曲仙都当石渠。
送陈汝翔游惠州
作者：徐熥
朝代：明

马蹄随处认桄榔，千里孤身入瘴乡。岭路春声啼翡翠，蛮村秋色变蕉黄。朝云香骨累累土，夜月花神淡淡妆。莫向异方思故国，夏初先得荔枝尝。
送陈汝翔游龙虎山
作者：徐熥
朝代：明

布褐与黄冠，遥寻正一坛。灵符求玉印，神鼎问金丹。礼斗七灯焰，降魔双剑寒。龙沙遗谶合，计日待骖鸾。
送陈道育下第归玉融
作者：徐熥
朝代：明

怜汝复弃置，归寻海上山。相逢俱落魄，何以破愁颜。古渡春流外，孤城瘴雾间。离心当此夜，空对白云閒。
送陈道育之官汉阳
作者：徐熥
朝代：明

万里传经入楚乡，新莺初啭柳丝长。毡存子敬官非冷，舆御潘郎母可将。山色千重看大别，江流九派过浔阳。座间定有三鳣坠，地近嘉鱼对武昌。
送陈道育游吴
作者：徐熥
朝代：明

西风萧瑟不胜愁，无奈同心赋远游。一带青山吴苑暮，满林黄叶太湖秋。离魂渺渺随鸿断，乡泪潺潺逐水流。况是天涯摇落后，岂堪为客独登楼。
送颜廷愉将军料兵海坛山
作者：徐熥
朝代：明

少年初建节，走马向孤城。蜃气云中市，狼烟海上营。晓霜明雪戟，夜月捲霓旌。幕府防秋急，看君独请缨。
送高广文之蜀
作者：徐熥
朝代：明

金粟台前别，征帆夕照催。猿声巫峡听，马帐锦城开。闽海风尘隔，巴流日夜回。此乡多俊彦，若个子云才。蜀道难如此，分携思不穷。秋风登剑阁，夜月度蚕丛。客路凭羸马，离心寄断鸿。讲堂闻尚在，好去继文翁。
送高广文之蜀·其一
作者：徐熥
朝代：明

金粟台前别，征帆夕照催。猿声巫峡听，马帐锦城开。闽海风尘隔，巴流日夜回。此乡多俊彦，若个子云才。
送高广文之蜀·其二
作者：徐熥
朝代：明

蜀道难如此，分携思不穷。秋风登剑阁，夜月度蚕丛。客路凭羸马，离心寄断鸿。讲堂闻尚在，好去继文翁。
送黄仲高之漳州
作者：徐熥
朝代：明

送君南去瘴云边，遥望征途路一千。五月枫亭扶荔雨，几村茅店刺桐烟。土音未辨难闻曲，海错常供不费钱。少妇当垆堪买醉，时时停策酒家眠。
送黄仲高还四明
作者：徐熥
朝代：明

江头尊酒别离难，满目疏林落叶丹。家望剡川湖一曲，车驱闽岭路千盘。关门晓色鸡声早，旷野秋声雁影寒。今夜梦君何处所，半天残月蓼花滩。
送黄博士典试之楚
作者：徐熥
朝代：明

送汝正秋初，河桥柳渐疏。忽飞闽海鹢，去食武昌鱼。湖水连官驿，湘云拥使车。圣朝方急士，早上荐贤书。万里楚天色，君行意若何。收将和氏璞，听遍郢人歌。帆影洞庭尽，马蹄衡岳多。胜游知有赋，莫惜吊湘娥。
送黄博士典试之楚·其一
作者：徐熥
朝代：明

送汝正秋初，河桥柳渐疏。忽飞闽海鹢，去食武昌鱼。湖水连官驿，湘云拥使车。圣朝方急士，早上荐贤书。
送黄博士典试之楚·其二
作者：徐熥
朝代：明

万里楚天色，君行意若何。收将和氏璞，听遍郢人歌。帆影洞庭尽，马蹄衡岳多。胜游知有赋，莫惜吊湘娥。
送黄君甫还剑津
作者：徐熥
朝代：明

故园归去独扬舲，踯躅花残落远汀。鹦武春衔杯里月，蛟龙宵睨剑头星。滩回巨浪千层白，门对高峰九点青。莫道盈盈分一水，相思魂断几长亭。
送黄居约司理英州
作者：徐熥
朝代：明

少年新佩吕虔刀，拥传东行意气豪。公署遥开泷水阔，法星还傍斗垣高。曲江柳色迎征幰，庾岭梅花照锦袍。同听鹿鸣君已贵，可无书札慰蓬蒿。
送黄明立北上
作者：徐熥
朝代：明

路远无倦蹄，天长无倦翼。千里始停御，九万方一息。未骋康庄途，终当受衔勒。未能抟扶摇，安得惜羽翮。之子腰袅姿，兼负鹍鹏力。行将垂青云，非久困槽枥。一去登天闲，且向南冥适。飞腾自有期，临岐免悽恻。
送黄若木还莆
作者：徐熥
朝代：明

执手向城隅，送君归鲤湖。风涛危渡峡，雨雪倦登途。遣日携书卷，消寒问酒垆。不须嗟伏枥，千里待名驹。
途中感遇效同谷七歌
作者：徐熥
朝代：明

吾生本是疏狂客，几回落魄长安陌。弃置应惭骨相屯，壮年自失干时策。日驱羸马口微吟，仰天大笑乾坤窄。呜呼一歌兮歌慨慷，燕山六月飞严霜。归舟归舟黄河曲，挥汗如浆苦炎燠。水浅舟胶不得行，逢人耻作穷途哭。高堂慈母念子深，倚闾此际枯愁目。呜呼二歌兮歌惨切，仗剑指天天为裂。有弟有弟俱牛衣，家徒四壁常苦饥。燕闽相去道路远，别来一载音书稀。知汝日夜望我归，梦魂常绕天涯飞。呜呼三歌兮歌已短，一领征衣泪痕满。有姊已老有妹贫，平生惟此骨肉亲。知余流落兼苦辛，家庭怅望应伤神。廿年踪迹半道路，平生壮志成灰尘。呜呼四歌兮歌转涩，猿狖声哀山鬼泣。老妻半世空糟糠，少妇席未煖君床。男年十五女七岁，去年别我俱恓惶。丈夫成名既不早，胡然久居天一方。呜呼五歌兮歌愈急，朱颜灯下流黄湿。有朋有朋多穷交，平生风谊如同胞。扬云拓落众所弃，数子不敢轻相嘲。此日飘零勿复道，与君矢志甘衡茅。呜呼六歌兮歌且缓，伐木声残肠欲断。扰攘烽烟何太急，四海纷纷飞羽檄。但见纵横戎马多，何处哀鸣鸿雁集。书生徒抱杞人忧，中宵起舞空悲泣。呜呼七歌兮歌已终，黄昏旷野凄寒风。
途中感遇效同谷七歌·其一
作者：徐熥
朝代：明

吾生本是疏狂客，几回落魄长安陌。弃置应惭骨相屯，壮年自失干时策。日驱羸马口微吟，仰天大笑乾坤窄。呜呼一歌兮歌慨慷，燕山六月飞严霜。
途中感遇效同谷七歌·其七
作者：徐熥
朝代：明

扰攘烽烟何太急，四海纷纷飞羽檄。但见纵横戎马多，何处哀鸣鸿雁集。书生徒抱杞人忧，中宵起舞空悲泣。呜呼七歌兮歌已终，黄昏旷野凄寒风。
途中感遇效同谷七歌·其三
作者：徐熥
朝代：明

有弟有弟俱牛衣，家徒四壁常苦饥。燕闽相去道路远，别来一载音书稀。知汝日夜望我归，梦魂常绕天涯飞。呜呼三歌兮歌已短，一领征衣泪痕满。
途中感遇效同谷七歌·其二
作者：徐熥
朝代：明

归舟归舟黄河曲，挥汗如浆苦炎燠。水浅舟胶不得行，逢人耻作穷途哭。高堂慈母念子深，倚闾此际枯愁目。呜呼二歌兮歌惨切，仗剑指天天为裂。
途中感遇效同谷七歌·其五
作者：徐熥
朝代：明

老妻半世空糟糠，少妇席未煖君床。男年十五女七岁，去年别我俱恓惶。丈夫成名既不早，胡然久居天一方。呜呼五歌兮歌愈急，朱颜灯下流黄湿。
途中感遇效同谷七歌·其六
作者：徐熥
朝代：明

有朋有朋多穷交，平生风谊如同胞。扬云拓落众所弃，数子不敢轻相嘲。此日飘零勿复道，与君矢志甘衡茅。呜呼六歌兮歌且缓，伐木声残肠欲断。
途中感遇效同谷七歌·其四
作者：徐熥
朝代：明

有姊已老有妹贫，平生惟此骨肉亲。知余流落兼苦辛，家庭怅望应伤神。廿年踪迹半道路，平生壮志成灰尘。呜呼四歌兮歌转涩，猿狖声哀山鬼泣。
逢从征归卒
作者：徐熥
朝代：明

远望边城战气寒，王师十万半凋残。但能留得生还骨，莫问金疮血未乾。脱却从征旧战袍，梦中犹记醉蒲萄。从今愁说沙场事，路上逢人卖宝刀。
逢从征归卒·其一
作者：徐熥
朝代：明

远望边城战气寒，王师十万半凋残。但能留得生还骨，莫问金疮血未乾。
逢从征归卒·其二
作者：徐熥
朝代：明

脱却从征旧战袍，梦中犹记醉蒲萄。从今愁说沙场事，路上逢人卖宝刀。
逢侠者
作者：徐熥
朝代：明

了不知名姓，偶遇长安市。片语忽相投，欢然结生死。
逢庆良上人
作者：徐熥
朝代：明

东林结社已多年，忽汎慈航到海边。自是真空能出世，谁知绮语不妨禅。洗瓢曲涧摇寒月，卓锡深山破暝烟。几度相从谈胜果，无诸城外即诸天。
逢雪宿华严阁
作者：徐熥
朝代：明

佛火悬青嶂，钟声下翠微。萧萧风雪夜，犹有一僧归。
邀黄仲高张孺愿钱叔达张公鲁陈汝大陈汝翔陈惟秦王玉生陈幼孺王粹夫颜廷愉曹能始兴公弟雨中集万岁寺即席送徐仲和归钱唐
作者：徐熥
朝代：明

共酌醍醐送客还，晚风吹雨暗禅关。绿波春草长途别，白社莲花半日閒。家望雷峰烟外塔，梦回天竺月中山。净瓶分得杨枝赠，垂柳临岐不用攀。
邓汝高进士转饷辽东便道过家见访喜赠
作者：徐熥
朝代：明

才华籍籍赋长杨，裘马翩翩出建章。辽海军储凭转饷，汉廷郎署待含香。笑谈不带云霄气，名姓新依日月光。独有故人憔悴甚，岂堪相对问行藏。
邓汝高雨中载酒见访分得园字
作者：徐熥
朝代：明

甘将踪迹老丘园，忽听轩车到荜门。篱下一尊残菊色，林间双屐旧苔痕。暝烟疏雨山山暗，落木寒泉处处喧。今日主人翻作客，不须送客独留髡。
邓道鸣阃帅招集邻霄台送邓汝高计部还朝
作者：徐熥
朝代：明

三叠骊歌绕翠微，凉风初动叶初飞。尊倾大将葡萄酒，泪湿穷交薜荔衣。自信青山盟尚在，空怜白社客全稀。清泠台上频回首，目断燕云一雁归。
邮亭残花
作者：徐熥
朝代：明

征途微雨动春寒，片片飞花马上残。试问亭前来往客，几人花在故园看。
郊行
作者：徐熥
朝代：明

日暮空林野鸟歌，新坟古冢满山阿。不知白骨埋多少，依旧青山四面多。
郑邦衡以书见贻兼惠玉章诗扇赋此荅赠
作者：徐熥
朝代：明

相怜不必旧相欢，忽枉裁书问考槃。投赠一双皆楚璧，留题五字有齐纨。琴尊几日同花竹，魂梦中宵到木兰。年少声名君籍甚，浅才何敢作衙官。
都门送吴允兆还吴兴
作者：徐熥
朝代：明

燕山三月杨柳新，别酒一杯送故人。故人仗剑意慷慨，仰天大笑辞平津。我唱骊驹君驻马，送君半是穷交者。暮角凄凉起驿楼，春云惨淡生原野。酒阑歌罢马频嘶，千里征途望霅溪。独有王孙归未得，天涯空叹草萋萋。
都门逢湛如和尚
作者：徐熥
朝代：明

金陵留偈别，燕市忽相逢。不托侯门钵，閒闻禁苑钟。经文翻北藏，禅理悟南宗。行脚他乡久，空房偃旧松。
鄚城感旧
作者：徐熥
朝代：明

匹马还家春正深，路傍杨柳尽成阴。当垆少女今何处，门锁寒烟不可寻。
酒家赠别
作者：徐熥
朝代：明

十载分携无定踪，谁知此日酒家逢。五更酒醒东西去，又隔云山千万重。
酒店逢李大
作者：徐熥
朝代：明

偶向新丰市里过，故人尊酒共悲歌。十年别泪知多少，不道相逢泪更多。
酬陆无从率尔见赠之作
作者：徐熥
朝代：明

陆氏机云后，谁当夫子贤。赋能工白雪，官已薄青毡。地僻门如水，庭閒草似烟。芜城分手处，感激赠新篇。
酬陈伯孺春日见访之作
作者：徐熥
朝代：明

予宁不得意，幽居嗟陆沉。稚子门外呼，有客来相寻。论心意已惬，握手情何深。新诗馀万言，居然正始音。谈深梅雨歇，坐久春鸠吟。日暮别我去，怅然劳此心。
酬陈汝大
作者：徐熥
朝代：明

曰余少肮？，寝迹山泽间。世路罕所营，翰墨聊为驩。结交二三子，气味芬若兰。道谊互相砥，文章时往还。所嗟非比邻，别易会良难。君其勖诸子，令名当自完。继之既以逝，大雅声云残。吾党嗣遗音，矢志回狂澜。旗鼓渐以振，逸轨尚可攀。景光幸自爱，勉旃毋多谭。
酬陈汝大
作者：徐熥
朝代：明
体裁：古风

曰余少肮�，寝迹山泽间。世路罕所营，翰墨聊为驩。结交二三子，气味芬若兰。道谊互相砥，文章时往还。所嗟非比邻，别易会良难。君其勖诸子，令名当自完。继之既以逝，大雅声云残。吾党嗣遗音，矢志回狂澜。旗鼓渐以振，逸轨尚可攀。景光幸自爱，勉旃毋多谭。
采真篇送林叔度游雁宕
作者：徐熥
朝代：明

壶山烟客持玄箓，凌辰御气仙山麓。星冠七叶芙蓉颜，螭衣霞佩仙家服。辞家将作采真游，雁宕山中访灵族。踏断遥空一线虹，历遍洞天三十六。云为御兮风为车，驾青虬兮参白鹿。蓬瀛弱水岂微茫，圆峤方壶堪借宿。祇从县圃馔瑶芝，不向人间希辟谷。知君名姓注仙班，聊赠云璈歌一曲。
采莲曲
作者：徐熥
朝代：明

兰舟容与过横塘，步摇惊起双鸳鸯，罗裙带湿生浓香。生浓香，红汗滴，坐中流，奏龙笛。
重宿灵源洞怀珠上人
作者：徐熥
朝代：明

重借蒲团宿，吾师已度杯。烟霞虚白社，衣钵入黄梅。犹忆无生偈，空馀般若台。灵源今夜月，依旧照苍苔。
重游喝水岩
作者：徐熥
朝代：明

古洞盘旋紫翠间，洞门常借白云关。虚瓢挂树老僧隐，昏磬出林飞鸟还。路到穷时尤？嶪，泉经喝后不潺湲。当年旧社成陈迹，春雨春花点地斑。
重游喝水岩
作者：徐熥
朝代：明
体裁：七言律诗

古洞盘旋紫翠间，洞门常借白云关。虚瓢挂树老僧隐，昏磬出林飞鸟还。路到穷时尤�嶪，泉经喝后不潺湲。当年旧社成陈迹，春雨春花点地斑。
重游锦溪怀邓汝高进士
作者：徐熥
朝代：明

断桥流水自潺湲，与客重来忆所驩。当日共看溪上竹，于今偏握省中兰。云生万壑孤筇湿，雪满千山两屐寒。住散不须增感慨，一尊林下且盘桓。
重过面壁洞访熙工
作者：徐熥
朝代：明

蹑屐重过积翠台，当时屐齿半苍苔。桑麻鸡犬还如旧，洞口桃花几度开。
重阳前一日寓宝严寺
作者：徐熥
朝代：明

为怜秋色满禅房，回首家山几断肠。季子黑裘淹岁月，潘郎青鬓怯风霜。天涯佳节愁中过，上界钟声梦里长。飘泊异乡知己少，明朝谁泛菊花觞。
重阳后顾世卿招游清凉寺翠微亭
作者：徐熥
朝代：明

虚亭高与翠微连，尚有黄花照法筵。下界梵音中夜磬，半空帆影隔江船。马行十里松阴月，人藉孤峰草色烟。我本倦游多感慨，老僧休说六朝年。
重集谐赏园忆歌者陈情
作者：徐熥
朝代：明

龙阳窈窕胜蛾眉，埋玉空山是几时。重到园中听歌舞，不成驩乐却成悲。陈郎丰度似何郎，长袖蹁跹韵绕梁。此日重来君不见，舞裙歌扇总凄凉。
重集谐赏园忆歌者陈情·其一
作者：徐熥
朝代：明

龙阳窈窕胜蛾眉，埋玉空山是几时。重到园中听歌舞，不成驩乐却成悲。
重集谐赏园忆歌者陈情·其二
作者：徐熥
朝代：明

陈郎丰度似何郎，长袖蹁跹韵绕梁。此日重来君不见，舞裙歌扇总凄凉。
野店逢故人
作者：徐熥
朝代：明

野店莺啼柳自垂，故人相见不胜悲。明朝又作沅湘别，江海悠悠无尽时。
野田黄雀行
作者：徐熥
朝代：明

朝来步野田，田中有黄雀。翩翩飞且鸣，饮啄亦自若。何期侠少年，遽尔加矰缴。置之樊笼中，絷以黄金络。微物有至性，安能事束缚。悲鸣念故群，所志在林薄。感此宗庙牺，叹彼华亭鹤。何如辞网罗，高翔在寥廓。
金凤山逢许道人
作者：徐熥
朝代：明

高人隐洞天，鸟道入云烟。且莫论真诀，大都无世缘。丹炉长自爇，火候岂轻传。别去不留意，相逢皆偶然。
金山别闵龄
作者：徐熥
朝代：明

古寺钟残暮霭收，人烟起处见瓜洲。长江渺渺愁无尽，况上秦淮万里舟。
金山寺别恩上人
作者：徐熥
朝代：明

忽闻钟韵出林微，话别空门思欲飞。日暮西风吹客棹，夜深凉月梦僧衣。芜城岁晚芦花尽，瓜步秋高木叶稀。从此分携各南北，更于何处问禅机。
金山持心上人以造塔募缘入闽喜而有赠
作者：徐熥
朝代：明

锡杖年来遍五湖，津梁随处度凡夫。宝沉汉水思庞蕴，金布祗园问给孤。七级月中光舍利，诸天云里涌浮图。当时玉带今何所，犹自逢人说大苏。
金昌赠钱功父
作者：徐熥
朝代：明

半偈庵头别，春风又几年。相逢犹问姓，感旧各茫然。尔我形容改，江湖梦寐牵。此心倍悲喜，莫怪太留连。
金谷园
作者：徐熥
朝代：明

闻说佳人此坠楼，青山长在水长流。明珠已与珊瑚碎，尚有香魂夜出游。
金阊别李二
作者：徐熥
朝代：明

天涯摇落正深秋，一别亲知双泪流。不但思家心独苦，断肠今日是苏州。
金陵怀古
作者：徐熥
朝代：明

一自东南王气消，秣陵秋色冷萧萧。如今宫殿生禾黍，无复繁华似六朝。
金陵怀古
作者：徐熥
朝代：明

白门京阙旧山川，朱雀乌衣夕照边。百代荒陵崩夜雨，六朝遗殿锁秋烟。胭脂岁久销宫井，苔藓春深绣御筵。往事凄凉无限泪，伤心最是建文年。
金陵故宫
作者：徐熥
朝代：明

先朝遗殿闭尘埃，零落空劳过客哀。五夜铜壶乾罢滴，六宫金锁涩难开。翠华去后全无影，罗绮焚馀尚有灰。弓剑尽埋烟雨冷，椒房一半上苍苔。
钟山寺访张孺愿留酌话旧
作者：徐熥
朝代：明

客中尊酒暂淹留，共对禅灯忆旧游。此日听莺萧寺雨，当年骑马秣陵秋。风尘未肯容衰鬓，岁月何堪老敝裘。独有剑锋销不尽，君家神物是吴钩。
钟山寺送曾人倩归岭南
作者：徐熥
朝代：明

曾向东阿酒肆逢，重来相见未从容。帆飞炎海三秋月，门掩青山半夜钟。客路迎人惟柳色，贫交赠别只芙蓉。遥知他日相思处，梦在罗浮四百峰。
钱唐别友
作者：徐熥
朝代：明

日落津亭一别君，数声猿叫不堪闻。明朝回首钱唐路，惟有秋山隔暮云。
钱唐感旧
作者：徐熥
朝代：明

吴山残黛晚烟低，满目桃花路又迷。夜夜泪痕悲角枕，年年幽恨闭香闺。分枝菡萏难连理，隔水鸳鸯暂并栖。司马琴心今渐老，断肠明月小楼西。
钱连江尊人双寿诗
作者：徐熥
朝代：明

宿应郎官接上台，岁星还傍婺星开。丹烧勾漏霞干片，酒进麻姑露一杯。琪草祗从阶下长，蟠桃都向县中栽。承家自有关门尹，日日真人紫气来。
铜雀伎
作者：徐熥
朝代：明

铜台遗令在，玉座主恩非。旧曲流哀管，馀香散舞衣。穗帷空寂寞，罗绮失光辉。日日西陵望，君王归不归。
铜雀伎
作者：徐熥
朝代：明
体裁：五言律诗

铜台遗令在，玉座主恩非。旧曲流哀管，馀香散舞衣。繐帷空寂寞，罗绮失光辉。日日西陵望，君王归不归。
铜雀妓
作者：徐熥
朝代：明

日暮西陵望，但见蒿与莱。悲风起四野，歌舞有馀哀。漳河流不返，穗帐空尘埃。荒台久寂寞，雄图安在哉。
铜雀妓
作者：徐熥
朝代：明
体裁：乐府曲辞

日暮西陵望，但见蒿与莱。悲风起四野，歌舞有馀哀。漳河流不返，繐帐空尘埃。荒台久寂寞，雄图安在哉。
锦溪八景为林熙吉题 其一 团青岛
作者：徐熥
朝代：明

春风吹锦溪，秀色盘孤岛。花落满苍苔，莫遣家童扫。
锦溪八景为林熙吉题 其七 萝径门
作者：徐熥
朝代：明

山中石作门，迫窄不可步。回首望藤萝，迷却来时路。
锦溪八景为林熙吉题 其三 五云冈
作者：徐熥
朝代：明

高冈有五石，石石皆生云。晏坐松根下，前林正夕曛。
锦溪八景为林熙吉题 其二 积翠台
作者：徐熥
朝代：明

振衣陟高台，岚光翠欲滴。半夜春雨来，飞泉泻石壁。
锦溪八景为林熙吉题 其五 迁莺林
作者：徐熥
朝代：明

晓步迁莺林，莺声何睍睆。把酒坐垂杨，不觉归来晚。
锦溪八景为林熙吉题 其八 松风壑
作者：徐熥
朝代：明

风生松壑中，涛声聒人耳。中有绿发翁，长伴赤松子。
锦溪八景为林熙吉题 其六 宿猿洞
作者：徐熥
朝代：明

岘山奇境饶，古洞藏幽谷。云深不可寻，但借玄猿宿。
锦溪八景为林熙吉题 其四 七星坞
作者：徐熥
朝代：明

怪石眠芳藓，危桥傍草亭。寥寥人境外，花坞带春星。
锦溪八景为林熙吉题·团青岛
作者：徐熥
朝代：明

春风吹锦溪，秀色盘孤岛。花落满苍苔，莫遣家童扫。振衣陟高台，岚光翠欲滴。半夜春雨来，飞泉泻石壁。高冈有五石，石石皆生云。晏坐松根下，前林正夕曛。怪石眠芳藓，危桥傍草亭。寥寥人境外，花坞带春星。晓步迁莺林，莺声何睍睆。把酒坐垂杨，不觉归来晚。岘山奇境饶，古洞藏幽谷。云深不可寻，但借玄猿宿。山中石作门，迫窄不可步。回首望藤萝，迷却来时路。风生松壑中，涛声聒人耳。中有绿发翁，长伴赤松子。
长安书怀孟郊体
作者：徐熥
朝代：明

烛灭方知黑，其明同瞽师。脉绝方知死，安得称良医。文章屡弃置，犹有俗所嗤。弹射岂不精，所惜觉悟迟。得失论工拙，胜负分雄雌。世无鲍叔牙，此意谁能知。家山八千里，策马燕风悲。中情徒郁结，泠泪空双垂。
长安感怀
作者：徐熥
朝代：明

一领征衣半泪痕，思家何日不消魂。桃花落尽莺声老，犹自飘零客蓟门。
长门怨
作者：徐熥
朝代：明

芳草何时辇路通，长门花鸟自春风。总缘薄命难承宠，不是相如赋未工。
门有车马客行
作者：徐熥
朝代：明

门有车马客，来从故乡陌。乍见虽可欢，道旧反不怿。试问旧亲宾，存亡异畴昔。别时诸儿童，于今皆半百。今时诸壮夫，多非故相识。旧人居新坟，新人居旧宅。里社既荒凉，市朝多变易。累累丘垄间，郁郁生松柏。离别才几时，光阴如此迫。静言思故乡，含情泪沾臆。
问伯孺病
作者：徐熥
朝代：明

时事已如此，看君转自愁。不堪燃桂苦，况抱采薪忧。药以何钱买，粮应几日休。妻儿皮骨在，相向泪交流。
问黄道晦病
作者：徐熥
朝代：明

久讶扁舟不出溪，闻君抱病意悽悽。空山日晚阳乌促，古砌天阴络纬啼。夜冷谁人同襆被，地偏何处得刀圭。一从消渴文园后，门外蓬蒿与榻齐。
闵孝昭送其尊人隐武夷自归广陵赋此以送
作者：徐熥
朝代：明

忍泪别严亲，长途剑卫身。烟花归路客，风浪渡江人。马踏梅天雨，莺残瓜步春。从今闽海熟，定省莫辞频。送父隐九曲，辞归天一涯。他年同拔宅，此日独还家。别梦萦芳草，征帆过落花。无劳虑甘旨，嵓洞足烟霞。
闵孝昭送其尊人隐武夷自归广陵赋此以送闵孝昭送其尊人隐武夷自归广陵赋此以送·其二
作者：徐熥
朝代：明
体裁：五言律诗

送父隐九曲，辞归天一涯。他年同拔宅，此日独还家。别梦萦芳草，征帆过落花。无劳虑甘旨，嵓洞足烟霞。
闺怨·阮郎归
作者：徐熥
朝代：明

琴调别鹤镜分鸾。孤灯清夜阑。龙钟双袖不曾乾。无人空暗弹。红袖褪，翠眉残。肌消玉钏宽。燕山莫道客衣单。闺中寒更寒。
闺情
作者：徐熥
朝代：明

泪尽闺中烛，肠回锦上文。蛾眉羞写月，鸾鬓罢梳云。枕怯罗衾冷，香孤绮阁薰。空床本无寐，况复夜蛩闻。
闺情
作者：徐熥
朝代：明

深闺长日望刀环，锦被香销绣幕閒。岂有梦魂通暮峡，更无眉黛画春山。情牵夜月孤蛩泣，目断秋风一雁还。不是狂夫恩意浅，由来薄命怨朱颜。
闺情·阮郎归
作者：徐熥
朝代：明

愁云残雪满燕关。深闺频倚栏。镜中谁与画春山。啼痕损玉颜。憎画舸，怨雕鞍。郎行何日还。湘江千古泪潺潺。谁留竹上斑。
闻人仲玑卜居西湖诗以寄之
作者：徐熥
朝代：明

卜筑南屏第几峰，烟霞长日伴游踪。桥头柳色湖心月，郭外潮声寺里钟。数载宦情同失马，千秋绝技羡雕龙。兰桡竹杖频来往，十里荷花九里松。
闻伯孺由吴兴入姑苏遥有此寄
作者：徐熥
朝代：明

一剑飘零渡五湖，半年踪迹遍三吴。苕溪日暮愁心远，笠泽天长客梦孤。旧隐云深寒薜荔，他乡春尽变蘼芜。满船载得乌程酒，曾酹要离墓上无。
闻屠田叔转运擢守辰州寄赠
作者：徐熥
朝代：明

新驾朱轮驿路赊，甘棠初种郡庭花。三苗纳款沅陵地，五马行春楚水涯。酉室名山探绿字，辰溪深洞觅丹砂。桃川正属提封内，试问秦人尚几家。
闻警
作者：徐熥
朝代：明

西贼寒盟秋犯边，黄尘漠漠暗高天。一从互市通穷塞，廿载偷安罢控弦。绝域羽书飞幕府，连营烽火照甘泉。诸公早建安危策，四海苍生正倒悬。和议当年计已疏，空将岁币致穹庐。总缘中夏无防禦，遂使穷边得捣虚。帷幄运筹贤相国，边陲经略老尚书。吾皇威福齐天地，杕杜歌成乐有馀。传闻边郡苦天骄，三辅人心忽动摇。宁夏守臣纷告急，太平天子始临朝。中原几处忧骑虎，北塞何人得射雕。坐看边庭空漠北，汉家新拜霍嫖姚。关山边骑响萧萧，司马观兵日度辽。天上黑光久摩荡，宫中黄屋太焚烧。空挥涕泪忧时变，难效涓埃答圣朝。安得善言同宋璟，冥冥氛祲一时销。
闻警·其一
作者：徐熥
朝代：明

西贼寒盟秋犯边，黄尘漠漠暗高天。一从互市通穷塞，廿载偷安罢控弦。绝域羽书飞幕府，连营烽火照甘泉。诸公早建安危策，四海苍生正倒悬。
闻警·其三
作者：徐熥
朝代：明

传闻边郡苦天骄，三辅人心忽动摇。宁夏守臣纷告急，太平天子始临朝。中原几处忧骑虎，北塞何人得射雕。坐看边庭空漠北，汉家新拜霍嫖姚。
闻警·其二
作者：徐熥
朝代：明

和议当年计已疏，空将岁币致穹庐。总缘中夏无防禦，遂使穷边得捣虚。帷幄运筹贤相国，边陲经略老尚书。吾皇威福齐天地，杕杜歌成乐有馀。
闻警·其四
作者：徐熥
朝代：明

关山边骑响萧萧，司马观兵日度辽。天上黑光久摩荡，宫中黄屋太焚烧。空挥涕泪忧时变，难效涓埃答圣朝。安得善言同宋璟，冥冥氛祲一时销。
闻雁
作者：徐熥
朝代：明

忽起芦花渚，哀声入乱云。空闺多戍妇，莫遣夜深闻。
闽山庙里赛灵神水陆珍羞满案陈最爱鲜红盘上果荔枝如锦色犹新
作者：徐熥
朝代：明

珠玑高喷火龙红，满架银花一线通。忽到半空闻霹雳，灞陵桥断紫烟中。紫骝嘶向月明间，漏尽铜龙尚未还。何处凤笙声袅袅，松棚高结舞鳌山。烽烟久息海无波，紫陌红楼乐事多。灯下数声郎子鼓，儿童争唱八仙歌。花笺五色制灯联，榜向街头境社前。缓步巡檐看一过，就中都说太平年。无数红妆去复回，竹林仙境起香埃。低声偷向神前祝，愿早熊罴入梦来。朱门处处月光流，金鼓喧天夜不休。堂下装成狮子吼，一双争戏綵丝毬。妖姬三五佩阑珊，踏碎香尘月影寒。忽听流星天上起，共停莲步转头看。彤襜高揭露妖娇，月色灯光映翠翘。年少路傍虚送目，良家女伴转三桥。风流公子正髫年，腰带千文万历钱。浪买梨花三百朵，一时光照鼓楼前。谁家白晰少年郎，蜀锦吴绫别样妆。半醉半醒骑马过，最堪魂断是龙阳。市上新灯巧样张，玻璃一片白于霜。夜长满注瓶中水，几队游鱼逐火光。流苏绡帕缀双悬，百对华灯火树燃。五帝行宫初出境，家家香火送神钱。庆城灯烛夜辉煌，照见丰碑字几行。此是先朝汤沐邑，年年歌舞祭闽王。前代繁华说福州，满城兰若挂灯毬。于今一盏长明火，胜事销沉几百秋。月影迟迟蜡炬销，残灯同约大家饶。从今处处成遗俗，饱看灯光十二宵。
闽山庙里赛灵神水陆珍羞满案陈最爱鲜红盘上果荔枝如锦色犹新·其一
作者：徐熥
朝代：明

珠玑高喷火龙红，满架银花一线通。忽到半空闻霹雳，灞陵桥断紫烟中。
闽山庙里赛灵神水陆珍羞满案陈最爱鲜红盘上果荔枝如锦色犹新·其七
作者：徐熥
朝代：明

妖姬三五佩阑珊，踏碎香尘月影寒。忽听流星天上起，共停莲步转头看。
闽山庙里赛灵神水陆珍羞满案陈最爱鲜红盘上果荔枝如锦色犹新·其三
作者：徐熥
朝代：明

烽烟久息海无波，紫陌红楼乐事多。灯下数声郎子鼓，儿童争唱八仙歌。
闽山庙里赛灵神水陆珍羞满案陈最爱鲜红盘上果荔枝如锦色犹新·其九
作者：徐熥
朝代：明

风流公子正髫年，腰带千文万历钱。浪买梨花三百朵，一时光照鼓楼前。
闽山庙里赛灵神水陆珍羞满案陈最爱鲜红盘上果荔枝如锦色犹新·其二
作者：徐熥
朝代：明

紫骝嘶向月明间，漏尽铜龙尚未还。何处凤笙声袅袅，松棚高结舞鳌山。
闽山庙里赛灵神水陆珍羞满案陈最爱鲜红盘上果荔枝如锦色犹新·其五
作者：徐熥
朝代：明

无数红妆去复回，竹林仙境起香埃。低声偷向神前祝，愿早熊罴入梦来。
闽山庙里赛灵神水陆珍羞满案陈最爱鲜红盘上果荔枝如锦色犹新·其八
作者：徐熥
朝代：明

彤襜高揭露妖娇，月色灯光映翠翘。年少路傍虚送目，良家女伴转三桥。
闽山庙里赛灵神水陆珍羞满案陈最爱鲜红盘上果荔枝如锦色犹新·其六
作者：徐熥
朝代：明

朱门处处月光流，金鼓喧天夜不休。堂下装成狮子吼，一双争戏綵丝毬。
闽山庙里赛灵神水陆珍羞满案陈最爱鲜红盘上果荔枝如锦色犹新·其十
作者：徐熥
朝代：明

谁家白晰少年郎，蜀锦吴绫别样妆。半醉半醒骑马过，最堪魂断是龙阳。
闽山庙里赛灵神水陆珍羞满案陈最爱鲜红盘上果荔枝如锦色犹新·其十一
作者：徐熥
朝代：明

市上新灯巧样张，玻璃一片白于霜。夜长满注瓶中水，几队游鱼逐火光。
闽山庙里赛灵神水陆珍羞满案陈最爱鲜红盘上果荔枝如锦色犹新·其十三
作者：徐熥
朝代：明

庆城灯烛夜辉煌，照见丰碑字几行。此是先朝汤沐邑，年年歌舞祭闽王。
闽山庙里赛灵神水陆珍羞满案陈最爱鲜红盘上果荔枝如锦色犹新·其十二
作者：徐熥
朝代：明

流苏绡帕缀双悬，百对华灯火树燃。五帝行宫初出境，家家香火送神钱。
闽山庙里赛灵神水陆珍羞满案陈最爱鲜红盘上果荔枝如锦色犹新·其十五
作者：徐熥
朝代：明

月影迟迟蜡炬销，残灯同约大家饶。从今处处成遗俗，饱看灯光十二宵。
闽山庙里赛灵神水陆珍羞满案陈最爱鲜红盘上果荔枝如锦色犹新·其十四
作者：徐熥
朝代：明

前代繁华说福州，满城兰若挂灯毬。于今一盏长明火，胜事销沉几百秋。
闽山庙里赛灵神水陆珍羞满案陈最爱鲜红盘上果荔枝如锦色犹新·其四
作者：徐熥
朝代：明

花笺五色制灯联，榜向街头境社前。缓步巡檐看一过，就中都说太平年。
闽王审知墓下作
作者：徐熥
朝代：明

玉辇何年去不回，霸图千古总成灰。秋深兔穴依寒垄，岁久鱼灯暗夜台。故国关河瓯越在，遗民蘋藻鼎湖哀。莲花峰下黄昏月，犹见三郎白马来。
阳谷马上戏作呈幼孺
作者：徐熥
朝代：明

万树垂杨送客行，春风三月未闻莺。上林此日方千啭，不向归人唤一声。
陇头水
作者：徐熥
朝代：明

秦川分两水，呜咽不能休。饮马冰犹冻，磨刀血半流。东西随陇坂，远近入边州。万古声无尽，惟添征戍愁。
陇西行
作者：徐熥
朝代：明

一别家山万里长，多年白骨委沙场。游魂已逐边尘散，空有高台筑望乡。仗剑封侯事已非，闺中少妇葬征衣。玉门关内多边马，纵有游魂不敢归。
陇西行·其一
作者：徐熥
朝代：明

一别家山万里长，多年白骨委沙场。游魂已逐边尘散，空有高台筑望乡。
陇西行·其二
作者：徐熥
朝代：明

仗剑封侯事已非，闺中少妇葬征衣。玉门关内多边马，纵有游魂不敢归。
陈价夫归自崖州谈粤中山水因怀旧游
作者：徐熥
朝代：明

珠崖弹铗动经年，醉抱黎姬酒肆眠。笑语尚存湖海气，衣裳犹带岛夷烟。波罗老去甘如蜜，蒌叶开时小似钱。十载游踪俱是梦，不堪重听旧山川。
陈伯孺兄弟水明楼春宵听雨歌
作者：徐熥
朝代：明

我家有斋名绿玉，斋前种得千竿竹。君家亦有水明楼，半亩方塘山影流。君频访我鳌山麓，我每寻君溪水曲。与君来往十年馀，到此楼中几回宿。今春买棹来相寻，峡江风起波涛深。楼中宾主黯相对，四山阴翳生淫霖。檐前坐听声声雨，聊把琴书供笑语。烛尽犹然兴未阑，诗成自觉心相许。潇潇风雨莫深愁，百尺楼中且暂留。凭君貌出巴山夜，一幅丹青当卧游。
陈廉访先生七十初度
作者：徐熥
朝代：明

投簪久矣老沧洲，共说神仙是隐侯。衣剪烟霞轻豸绣，家营云水比菟裘。数茎瑶草千年绿，九月黄花一径秋。不用寻仙访真诀，姓名元已注丹丘。
陈彦庄侍御招游清凉寺
作者：徐熥
朝代：明

同向空门结白莲，琳宫遥隐帝城边。闭关僧是他方衲，题壁人多异代贤。江北江南千里月，山前山后万家烟。座间自有霜威肃，避暑何须说往年。
陈惟秦为其先人营葬久居永南山寄讯
作者：徐熥
朝代：明

春事飘零倍忆君，满庭红雨落纷纷。鳌峰已作三秋别，马鬣新成四尺坟。花下几回虚朗月，竹中长日赋停云。北邙正有松楸感，乌鸟声声不可闻。
陈振狂拟游武夷舟次渊溪兴尽而返戏嘲
作者：徐熥
朝代：明

自是青山欠夙因，且将踪迹寄红尘。幔亭指日重开宴，遍问曾孙少一人。寻仙元不属凡身，空负桃花洞里春。岂是渔郎多别恨，玄都只待有缘人。咫尺仙凡路遂分，悲君犹自恋人群。待予九转丹成后，未度他人首度君。何事尘心未肯灰，寻真中路忽辞回。思君不奏宾云曲，只唱人间曲可哀。
陈振狂拟游武夷舟次渊溪兴尽而返戏嘲·其一
作者：徐熥
朝代：明

自是青山欠夙因，且将踪迹寄红尘。幔亭指日重开宴，遍问曾孙少一人。
陈振狂拟游武夷舟次渊溪兴尽而返戏嘲·其三
作者：徐熥
朝代：明

咫尺仙凡路遂分，悲君犹自恋人群。待予九转丹成后，未度他人首度君。
陈振狂拟游武夷舟次渊溪兴尽而返戏嘲·其二
作者：徐熥
朝代：明

寻仙元不属凡身，空负桃花洞里春。岂是渔郎多别恨，玄都只待有缘人。
陈振狂拟游武夷舟次渊溪兴尽而返戏嘲·其四
作者：徐熥
朝代：明

何事尘心未肯灰，寻真中路忽辞回。思君不奏宾云曲，只唱人间曲可哀。
陈汝大六十初度
作者：徐熥
朝代：明

年少曾窥宝笈文，老来高卧谢尘氛。吟边野兴随青草，世外馀生付白云。大药已传龙虎秘，閒身应混鹿麋群。桑弧正及黄花节，一度花开一寿君。
陌上桑
作者：徐熥
朝代：明

贱妾是罗敷，条桑向路隅。捲衣伸玉腕，掩袂谢金夫。干弱摇丝笼，枝繁罩绣襦。蚕饥归去急，五马枉踟蹰。
除夕前二日同康元龙集江参藩先生园亭
作者：徐熥
朝代：明

停骖岁晚向名园，满径寒花映酒尊。雪色半侵青玉案，星光多傍紫薇垣。几年愧下高人榻，一剑长衔国士恩。不是残年催去客，敢辞十日饮平原。
除夕西寺访朗公
作者：徐熥
朝代：明

停棹清溪值岁除，匆匆溪上访僧居。残年只听莲花漏，半偈犹翻贝叶书。爆竹声喧人语沸，石灯光照佛堂虚。五噫悔作飘零客，愿得从师證六如。
除夜芝山寺访瀚公
作者：徐熥
朝代：明

故院知何处，他山度岁华。空门无去住，有佛即为家。
陪屠田叔使君游仁王寺同康元龙袁无竞兴公弟分得回字
作者：徐熥
朝代：明

钟磬近香台，鸣驺半路回。庄严菩萨界，善信宰官来。合掌缘同结，攒眉禁暂开。山僧能爱客，莲漏不频催。
陷石堂
作者：徐熥
朝代：明

缘溪下复登，山色翠层层。洞以水流辟，石从云压崩。落花魂卧草，空树腹吞藤。渐觉非人境，风光近武陵。
隋宫怨
作者：徐熥
朝代：明

江南江北翠旂遥，夜夜深宫锁寂寥。何处龙舟试歌舞，秦淮明月广陵潮。
隔帘美人
作者：徐熥
朝代：明

环佩声闻见不真，多情绰约往来身。只缘竹纬垂千缕，似对菱花隔一尘。绣带暗飘纹外影，秋波潜送隙中春。重重锦浪生罗袜，彷佛云间遇洛神。
集郑氏乌石别墅
作者：徐熥
朝代：明

众山环曲径，乱竹掩衡门。塔影云中寺，人烟郭外村。新蝉喧白昼，归鸟报黄昏。此地清幽甚，依稀似习园。虽是居城市，却无城市喧。僧归残雨寺，樵度隔云村。花落鸟声歇，草多萤火繁。斜阳人散后，留鹤守柴门。
集郑氏乌石别墅·其一
作者：徐熥
朝代：明

众山环曲径，乱竹掩衡门。塔影云中寺，人烟郭外村。新蝉喧白昼，归鸟报黄昏。此地清幽甚，依稀似习园。
集郑氏乌石别墅·其二
作者：徐熥
朝代：明

虽是居城市，却无城市喧。僧归残雨寺，樵度隔云村。花落鸟声歇，草多萤火繁。斜阳人散后，留鹤守柴门。
雨中屠田叔使君招集乌石山同钱叔达陈幼孺王粹夫曹能始兴公弟分得深字
作者：徐熥
朝代：明

选胜坐危岑，山高紫翠深。受潮千涧满，翳雨半峰阴。衣中春寒薄，钟过暮霭沈。使君行役近，犹不废登临。
雨夜登玉皇阁
作者：徐熥
朝代：明

鳌顶秋深起夜凉，飘飘云气黯虚堂。丹烧九转成金母，阁耸千寻礼玉皇。灯影乍沉孤嶂雨，磬声微度半林霜。古坛坐久天花落，不觉馀香满石床。
雨夜读伯孺诗草
作者：徐熥
朝代：明

空斋寒夜雨声声，细读君诗欲四更。十载悲欢灯影里，同游风景最关情。
雪中登富春山
作者：徐熥
朝代：明

群山万壑白嶙峋，雪里移舟问富春。诸将汉家依日月，故人天上动星辰。千年宿草埋钟鼎，七里寒烟护钓纶。最羡羊裘堪傲世，青袍愁染洛阳尘。
霞林樵隐为梁逸人赋
作者：徐熥
朝代：明

山中一道明霞起，照得林峦色俱紫。初疑晴彩结为帷，还讶馀光散成绮。林间彷佛见高标，白日青天挂绛绡。梁君霞外神仙客，时向山中称隐樵。斧柯来往壶公谷，伐得晴霞成几束。晓起常依洞里行，夜深祇傍岩边宿。担头挑得赤城归，却似桃花片片飞。斫来自足山家业，服处真成隐者衣。殷红满目看如绚，朝暮阴晴千万变。此物由来高可餐，愿向深林求一片。
青冢
作者：徐熥
朝代：明

误杀婵娟是画图，千年孤冢长蘼芜。春风似亦怜芳质，不遣穷阴草色枯。
青楼侠气赠李姬
作者：徐熥
朝代：明

阿娇侠气满红楼，不肯轻身事贵游。昨日五陵公子过，青衣传语未梳头。文章元不属蛾眉，红粉谁知唱丽词。袖里云笺裁五色，客来题出断肠诗。玉貌元同苏小娟，清讴一阕最堪怜。歌声未断尊中罄，犹卸金钗当酒钱。绿云慵理黛痕销，时把金簪竹上敲。但得黄金能买赋，何须珠翠斗妖娆。
青楼侠气赠李姬·其一
作者：徐熥
朝代：明

阿娇侠气满红楼，不肯轻身事贵游。昨日五陵公子过，青衣传语未梳头。
青楼侠气赠李姬·其三
作者：徐熥
朝代：明

玉貌元同苏小娟，清讴一阕最堪怜。歌声未断尊中罄，犹卸金钗当酒钱。
青楼侠气赠李姬·其二
作者：徐熥
朝代：明

文章元不属蛾眉，红粉谁知唱丽词。袖里云笺裁五色，客来题出断肠诗。
青楼侠气赠李姬·其四
作者：徐熥
朝代：明

绿云慵理黛痕销，时把金簪竹上敲。但得黄金能买赋，何须珠翠斗妖娆。
青楼曲
作者：徐熥
朝代：明

沉香亭畔敞云屏，一树垂杨拂地青。暂系紫骝欢莫去，盘中新有五侯鲭。帝城三月雪全消，新柳如丝学舞腰。何处女郎齐度曲，桃花春水赤栏桥。金屋谁家罢管弦，博山沉水尚留烟。夜深月到流苏帐，照见鸳鸯作对眠。燕子楼中午漏迟，荼蘼花影上帘时。含娇自起开妆阁，学取西山画黛眉。
青楼曲
作者：徐熥
朝代：明

美人家住五陵东，沟水门前曲曲通。帘影半邀金市月，箫声閒度玉楼风。旧翻小扇桃花碧，新制单衫杏子红。十二栏干千树柳，不知何处系青骢。
青楼曲·其一
作者：徐熥
朝代：明

沉香亭畔敞云屏，一树垂杨拂地青。暂系紫骝欢莫去，盘中新有五侯鲭。
青楼曲·其三
作者：徐熥
朝代：明

金屋谁家罢管弦，博山沉水尚留烟。夜深月到流苏帐，照见鸳鸯作对眠。
青楼曲·其二
作者：徐熥
朝代：明

帝城三月雪全消，新柳如丝学舞腰。何处女郎齐度曲，桃花春水赤栏桥。
青楼曲·其四
作者：徐熥
朝代：明

燕子楼中午漏迟，荼蘼花影上帘时。含娇自起开妆阁，学取西山画黛眉。
青楼曲·少年游
作者：徐熥
朝代：明

绿云梳罢，碧纱窗里，方自按箜篌。青衣报道，才郎到也，忙步上妆楼。酒沽？醁，杯传鹦鹉，花下递相酬。檀板轻敲，清歌未阕，月上帘钩。
青楼曲·少年游
作者：徐熥
朝代：明
体裁：词

绿云梳罢，碧纱窗里，方自按箜篌。青衣报道，才郎到也，忙步上妆楼。酒沽�醁，杯传鹦鹉，花下递相酬。檀板轻敲，清歌未阕，月上帘钩。
青溪逢吴叔嘉投赠
作者：徐熥
朝代：明

广陵云树秣陵烟，两地飘零共几年。老母七旬家十口，资生惟有卖书钱。
题伯孺兄弟临池小隐
作者：徐熥
朝代：明

幽居疑是子云亭，水绕柴门昼不扃。独卧西堂清梦远，春风池上草青青。
题伯孺山水
作者：徐熥
朝代：明

访寺寻僧亦是忙，赏春犹觉少壶觞。总缘家近溪桥上，来往不知山路长。
题伯孺桃源图
作者：徐熥
朝代：明

落尽桃花闭洞门，重来无处觅仙源。于今又隔千馀岁，知是秦人几代孙。
题伯孺画小景
作者：徐熥
朝代：明

天际孤舟带雨，沙边竹杖穿云。村落半藏宿莽，危亭独瞰江濆。
题余伯明龙沙遗谶
作者：徐熥
朝代：明

相逢证九还，一窍指玄关。道契鸿濛外，神游鹤驭间。丹砂延绿发，白日驻红颜。试问龙沙回，予名列几班。
题余伯明龙沙遗谶
作者：徐熥
朝代：明
体裁：五言律诗

相逢证九还，一窍指玄关。道契鸿濛外，神游鹤驭间。丹砂延绿发，白日驻红颜。试问龙沙迥，予名列几班。
题公朗宝函楼
作者：徐熥
朝代：明

危楼百尺梵王居，禅诵声高晚磬初。一榻秋云松火冷，半窗残月竹阴疏。鹫峰花雨诸天外，猊座金身六代馀。多少尘劳都遣尽，独留诗癖未全除。
题公朗扇上画梅
作者：徐熥
朝代：明

纨扇写寒梅，怀袖微香发。山僧骨相清，对之双幽绝。
题公洛所藏伯孺画小景
作者：徐熥
朝代：明

满目溪山笔下成，山边山外有溪声。凭君欲领溪山趣，但向绿榕桥上行。
题兴公扇面小景寄怀惟秦
作者：徐熥
朝代：明

万仞高峰列翠屏，寒云流白树流青。恍疑九曲同游日，对坐溪边铁篴亭。
题兴公昼山水
作者：徐熥
朝代：明

古木萧萧荫溪曲，满山苍翠飞林麓。扶筇行过小桥西，隐隐书声出茅屋。山色苍茫烟水深，小舟撑出绿溪阴。一竿独钓中流影，谁识悠悠隐者心。
题兴公昼山水·其一
作者：徐熥
朝代：明

古木萧萧荫溪曲，满山苍翠飞林麓。扶筇行过小桥西，隐隐书声出茅屋。
题兴公昼山水·其二
作者：徐熥
朝代：明

山色苍茫烟水深，小舟撑出绿溪阴。一竿独钓中流影，谁识悠悠隐者心。
题刘松年溪阁纳凉小景
作者：徐熥
朝代：明

谁家亭馆临溪渚，四面苍崖夹平楚。树色溪声白昼寒，行天赤日无炎暑。宾主相看礼数忘，笔床茗椀对垆香。图中清福难消受，愿借虚亭半日凉。
题刘松年溪阁纳凉小景
作者：徐熥
朝代：明
体裁：古风

谁家亭馆临溪渚，四面苍崖夹平楚。树色溪声白昼寒，行天赤日无炎暑。宾主相看礼数忘，笔床茗碗对垆香。图中清福难消受，愿借虚亭半日凉。
题刘道子画果 其一 佛手柑
作者：徐熥
朝代：明

五指低垂缀一柯，名园佳果似兜罗。生来自有黄金相，欲向阿难顶上摩。
题刘道子画果 其二 荔枝
作者：徐熥
朝代：明

岭南荔子似闽中，写出累累锦一丛。记得高凉当日事，两株斜映小窗红。
题刘道子画果·佛手柑
作者：徐熥
朝代：明

五指低垂缀一柯，名园佳果似兜罗。生来自有黄金相，欲向阿难顶上摩。岭南荔子似闽中，写出累累锦一丛。记得高凉当日事，两株斜映小窗红。
题博古斋赠蒋子才
作者：徐熥
朝代：明

寄迹多湖海，逃名且市廛。一区扬子宅，四壁米家船。玉辨荆山里，书收汲冢前。耽奇同有癖，相过定留连。
题吕纪双鸡雏
作者：徐熥
朝代：明

五德初生彩质奇，花冠金距是何时。他年定起刘琨舞，莫谓雌雄未可知。
题吴元瀚小像
作者：徐熥
朝代：明

披缁还戴笠，独自坐崚嶒。有相元虚妄，无言即上乘。形将同木槁，心已似波澄。不是旧相识，翻疑何处僧。
题吴象文抱膝轩
作者：徐熥
朝代：明

越绝风流客，栖迟一亩宫。闭门人迹少，趺坐世缘空。帘向雪中捲，径从花里通。主人长抱膝，或恐是隆中。
题周朝寀转运三代荣封册
作者：徐熥
朝代：明

出宰河阳旧有声，司农今复借双旌。转输岁向三边急，斥卤烟从万灶生。紫禁丝纶荣马鬣，熙朝冠盖擅羊城。一门雨露皆君宠，不独云霄两弟兄。
题姚叔乂玄散斋
作者：徐熥
朝代：明

幽斋栖委巷，萧散寄高吟。笔底青山债，尊前白发心。俗缘閒渐减，玄理老弥深。三径蓬蒿满，唯容二仲寻。
题宋画宫扇
作者：徐熥
朝代：明

楼船航海事飘零，无数蛾眉恨血腥。团扇独留宫树影，六陵何处见冬青。銮舆东下指临安，北望中原路渺漫。写得残山兼剩水，只留团扇与人看。团扇当年巧样裁，宣和殿上几徘徊。丹青绢素俱零落，独有蛾眉怨未灰。
题宋画宫扇·其一
作者：徐熥
朝代：明

楼船航海事飘零，无数蛾眉恨血腥。团扇独留宫树影，六陵何处见冬青。
题宋画宫扇·其三
作者：徐熥
朝代：明

团扇当年巧样裁，宣和殿上几徘徊。丹青绢素俱零落，独有蛾眉怨未灰。
题宋画宫扇·其二
作者：徐熥
朝代：明

銮舆东下指临安，北望中原路渺漫。写得残山兼剩水，只留团扇与人看。
题宾月楼空江秋笛二卷后
作者：徐熥
朝代：明

爨下有焦桐，柯亭有枯竹。何期得遇蔡中郎，一取为琴一为笛。中郎已死知音稀，每有奇物谁能知。汨没泥沙弃水火，令人往往心伤悲。国初至今二百载，其人与骨今安在。二图沦落在人间，墨迹依稀犹未改。吾乡陈伯炜、郑浮丘，两人前辈称风流。坐宾楼上三更月，吹笛空江万籁秋。名公诗句题应遍，画图潇洒尤堪羡。恍若笛声江上闻，尚疑月色楼头见。当年弃置废簏中，蠹鱼蚀尽尘埃蒙。余偶得之发大叫，心颜怡悦开双瞳。吁嗟乎，奇物显晦自有数，岂但柯亭之竹峄山桐。
题幼孺所藏薛涛小像
作者：徐熥
朝代：明

濯锦江边一丽人，千秋传得镜中身。自惭不及高千里，未识花容真未真。半幅丹青异代情，谁人题作校书名。写生不用桃花纸，两颊芙蓉晕自生。
题幼孺所藏薛涛小像·其一
作者：徐熥
朝代：明

濯锦江边一丽人，千秋传得镜中身。自惭不及高千里，未识花容真未真。
题幼孺所藏薛涛小像·其二
作者：徐熥
朝代：明

半幅丹青异代情，谁人题作校书名。写生不用桃花纸，两颊芙蓉晕自生。
题徐氏池亭
作者：徐熥
朝代：明

名园依北郭，避俗此盘桓。鹤迹留苔径，莺声满药栏。池添春雨涨，楼对暮山寒。但得频投辖，相过意未阑。桃源何处所，此地即仙家。林密藏春霭，楼虚纳晚霞。轻风三径竹，微月一庭花。晏坐尘心远，寒塘独听蛙。
题徐氏池亭·其一
作者：徐熥
朝代：明

名园依北郭，避俗此盘桓。鹤迹留苔径，莺声满药栏。池添春雨涨，楼对暮山寒。但得频投辖，相过意未阑。
题徐氏池亭·其二
作者：徐熥
朝代：明

桃源何处所，此地即仙家。林密藏春霭，楼虚纳晚霞。轻风三径竹，微月一庭花。晏坐尘心远，寒塘独听蛙。
题惟扬弟法云寺书舍
作者：徐熥
朝代：明

谁知菩萨界，亦有子云居。厨趁僧炊后，膏分佛照馀。窗窥施食鸟，笥窜蠹经鱼。方衲时相叩，秖应来借书。
题方广岩廨院
作者：徐熥
朝代：明

参禅觅野寺，凉月满空山。行到丛林里，溪流隔几湾。老僧拥衲坐，孤鹤闻钟还。回首来时路，渺茫烟霭间。
题春山积雨图
作者：徐熥
朝代：明

元章不作房山死，谁写云山缣素里。耳畔如闻滴沥声，眼中似见岚烟起。浓云朦？树无根，涧水奔流野色昏。竟日风霾浑失昼，行人何处辨孤村。画图如此虽堪惜，莫贮囊中珍十袭。只恐时时风雨来，生绡一幅淋漓湿。
题春山积雨图
作者：徐熥
朝代：明
体裁：古风

元章不作房山死，谁写云山缣素里。耳畔如闻滴沥声，眼中似见岚烟起。浓云朦�树无根，涧水奔流野色昏。竟日风霾浑失昼，行人何处辨孤村。画图如此虽堪惜，莫贮囊中珍十袭。只恐时时风雨来，生绡一幅淋漓湿。
题普通寺
作者：徐熥
朝代：明

山城已在山，寺更翠微间。磴路危因石，杉松密护关。莺声无意巧，云影自然閒。徐步经行久，桐花满地斑。
题曹能始计部潞河公署园亭
作者：徐熥
朝代：明

司农开别墅，一径满烟霞。与鹤同临水，随蜂共放衙。榆飘沿径荚，榴发傍墙花。自足园池乐，无烦到习家。
题朱竹
作者：徐熥
朝代：明

根如赭虬髯，叶如丹凤尾。有时截作钓鳌竿，珊瑚乱拂桃花水。有时掷杖化为龙，白日青天赤鳞起。能将红雾变苍烟，产在朱明几洞天。须臾绛节生彤管，只向松间滴露研。
题杂画
作者：徐熥
朝代：明

绿树千重水一湾，白云飞去鸟飞还。莫疑此地无人住，若个山人肯住山。同摇兰桨月如霜，江水江烟共渺茫。满树松花风落尽，前船香似后船香。独抚孤琴意自閒，沧浪一曲水云间。矶头向晚不归去，为爱前溪雨后山。群峰雪后玉嶙峋，无数梅花满路春。竹杖芒鞋过桥去，山中高卧更何人。相逢同息树边身，总是桃源洞里人。月照疏林天渐晚，曾无一语到红尘。已分为渔老此身，归来月下捲丝纶。此中自是堪逃世，却笑严陵钓富春。半溪流水一孤桐，对坐山中俗虑空。所惜知音今渐远，不堪极目送归鸿。
题杂画·其一
作者：徐熥
朝代：明

绿树千重水一湾，白云飞去鸟飞还。莫疑此地无人住，若个山人肯住山。
题杂画·其七
作者：徐熥
朝代：明

半溪流水一孤桐，对坐山中俗虑空。所惜知音今渐远，不堪极目送归鸿。
题杂画·其三
作者：徐熥
朝代：明

独抚孤琴意自閒，沧浪一曲水云间。矶头向晚不归去，为爱前溪雨后山。
题杂画·其二
作者：徐熥
朝代：明

同摇兰桨月如霜，江水江烟共渺茫。满树松花风落尽，前船香似后船香。
题杂画·其五
作者：徐熥
朝代：明

相逢同息树边身，总是桃源洞里人。月照疏林天渐晚，曾无一语到红尘。
题杂画·其六
作者：徐熥
朝代：明

已分为渔老此身，归来月下捲丝纶。此中自是堪逃世，却笑严陵钓富春。
题杂画·其四
作者：徐熥
朝代：明

群峰雪后玉嶙峋，无数梅花满路春。竹杖芒鞋过桥去，山中高卧更何人。
题杏花戏赠幼孺
作者：徐熥
朝代：明

半幅胭脂湿未乾，谁将春色寄毫端。山窗无事閒相对，犹胜慈恩寺里看。
题林明府先辈挽诗卷后
作者：徐熥
朝代：明

乡录留名姓，遗图见影神。鸣琴瀔水曲，归榇赣江滨。哭墓门生老，传家嗣子贫。卷中哀挽客，存者更何人。
题梅花画扇
作者：徐熥
朝代：明

春信江南早，凄然念故乡。忽看纨扇影，转忆寿阳妆。
题樱桃黄鸟
作者：徐熥
朝代：明

樱桃颗颗烂如霞，曾献炎方产内家。寄语金衣旧公子，不须衔出上阳花。
题江仲鱼小像
作者：徐熥
朝代：明

五色灵芝五粒松，往来长蹑白云踪。画师未许君丘壑，不写清溪一片峰。
题沈从先扇面画兰
作者：徐熥
朝代：明

国香零落久，幽谷忽成丛。移向齐纨上，期君臭味同。
题滕王阁图
作者：徐熥
朝代：明

高阁崚嶒章水边，曾从南浦系归船。披图忽讶身如梦，回首春风二十年。
题王太史家藏孙都护墨菊
作者：徐熥
朝代：明

西园公子费隃麋，貌得寒花色更奇。玄品合栽陶令宅，幽姿宜傍右军池。青烟落处浑无辨，白露凝时却易知。篱下几人能识取，秪疑佳种出松滋。
题王昆仲画障
作者：徐熥
朝代：明

寒流瀰瀰泻石壁，严霜剥树枯干瘠。鬼斧斸石江浒蹲，怒蛟吹水奔涛逆。鼪鼯狐魅昼攫人，丛林灌木无行迹。我览生绡毛骨寒，披索枯肠动吟魄。
题王玉生山水
作者：徐熥
朝代：明

辋川迹已陈，千载寡奇笔。王生嗣其徽，少负山水癖。寸颖幻烟霞，尺素生泉石。古木荫溪湄，虚亭倚山隙。一径转危冈，两岸分泉脉。澹澹柘林黄，萧萧枫树赤。岩壑互向背，云阴变朝夕。人境信有之，愿言卜丘宅。
题画
作者：徐熥
朝代：明

日落溪水寒，林疏秋色老。柴门闭白云，满树丹枫老。森森灌木阴，渺渺澄江静。一棹独垂纶，中流钓山影。振衣危峰巅，扶桑日初起。柳色破青烟，桃花带流水。
题画·其一
作者：徐熥
朝代：明

日落溪水寒，林疏秋色老。柴门闭白云，满树丹枫老。
题画·其三
作者：徐熥
朝代：明

振衣危峰巅，扶桑日初起。柳色破青烟，桃花带流水。
题画·其二
作者：徐熥
朝代：明

森森灌木阴，渺渺澄江静。一棹独垂纶，中流钓山影。
题画士女
作者：徐熥
朝代：明

二十年来旧管弦，几家车马闹门前。谁知万劫青楼恨，尽在西湖一语禅。菱花初剖镜分鸾，十载长持半面看。约得幽期正月望，人间天上共团圞。岂为新缘胜旧缘，却因词赋暗相怜。世人不解心中事，只说蛾眉爱七弦。剑履尘埋已十春，教成歌舞不随身。泉台得早重相见，深感多情白舍人。莫笑邮亭一夜春，此身元已落风尘。韩家亦有如花女，枕畔衣裳着向人。解将纨素卸花钿，谁识新欢是旧缘。从此相思千点泪，不须和雨到窗前。入宫元不爱蛾眉，来是欢娱去是悲。不有新词消尽妒，此身依旧路傍枝。比玉芳名号雪斋，更无春色入幽怀。横琴独坐香闺晚，欲把新诗和铁崖。鸾笺半幅为传神，画里相逢梦里亲。安得人间綵灰酒，莺莺夜夜似真真。
题画士女 其七 楚娘
作者：徐熥
朝代：明

入宫元不爱蛾眉，来是欢娱去是悲。不有新词消尽妒，此身依旧路傍枝。
题画士女 其三 文君
作者：徐熥
朝代：明

岂为新缘胜旧缘，却因词赋暗相怜。世人不解心中事，只说蛾眉爱七弦。
题画士女 其九 题双文小像
作者：徐熥
朝代：明

鸾笺半幅为传神，画里相逢梦里亲。安得人间綵灰酒，莺莺夜夜似真真。
题画士女 其二 乐昌公主
作者：徐熥
朝代：明

菱花初剖镜分鸾，十载长持半面看。约得幽期正月望，人间天上共团圞。
题画士女 其五 秦弱兰
作者：徐熥
朝代：明

莫笑邮亭一夜春，此身元已落风尘。韩家亦有如花女，枕畔衣裳着向人。
题画士女 其八 曹妙清
作者：徐熥
朝代：明

比玉芳名号雪斋，更无春色入幽怀。横琴独坐香闺晚，欲把新诗和铁崖。
题画士女 其六 聂胜琼
作者：徐熥
朝代：明

解将纨素卸花钿，谁识新欢是旧缘。从此相思千点泪，不须和雨到窗前。
题画士女 其四 盼盼
作者：徐熥
朝代：明

剑履尘埋已十春，教成歌舞不随身。泉台得早重相见，深感多情白舍人。
题画士女·其一
作者：徐熥
朝代：明

二十年来旧管弦，几家车马闹门前。谁知万劫青楼恨，尽在西湖一语禅。
题画寄闵寿卿
作者：徐熥
朝代：明

溪路一曲二曲，人烟三家两家。野饭唯供涧藻，山衣自缉园麻。草阁云生云灭，柴门风闭风开。峰影溪中流去，瀑声天外飞来。
题画寄闵寿卿·其一
作者：徐熥
朝代：明

溪路一曲二曲，人烟三家两家。野饭唯供涧藻，山衣自缉园麻。
题画寄闵寿卿·其二
作者：徐熥
朝代：明

草阁云生云灭，柴门风闭风开。峰影溪中流去，瀑声天外飞来。
题画杏花
作者：徐熥
朝代：明

一枝春色露名园，幻出花神半醉魂。犹记白门桥下路，紫骝嘶过酒家村。
题画翡翠
作者：徐熥
朝代：明

长喙如朱翠羽齐，寒芦聊借一枝栖。越裳久已无人贡，好向林中自在啼。
题画芍药送张叔麟
作者：徐熥
朝代：明

相送愁吟芍药诗，丹青聊赠插瓶枝。披图不尽销魂意，何必垂杨绾别离。
题画菊赠黄博士印坤
作者：徐熥
朝代：明

南山相对处，篱下有馀芳。开向三秋晚，餐来五内香。叶同颜不老，花与发俱黄。岁岁金风起，披图一荐觞。
题画马扇面赠陈幼谦
作者：徐熥
朝代：明

真龙产自于阗国，促腕高蹄称汗血。顾影骄嘶赤电生，过都历块红尘灭。此物何年入汉家，番酋作贡过流沙。天闲不羡乘黄选，内厩宁论白鼻騧。扇头一见生惊诧，貌出权奇更高价。已识雄姿胜渥洼，况看妙手惊曹霸。吁嗟此马今岂无，安知枥下非神驹。九方不作孙阳死，世上于今只按图。
题画鸲鹆
作者：徐熥
朝代：明

不向枝头说是非，性灵虽巧已忘机。梦魂只傍垂杨宿，未可轻从济水飞。
题画鹤
作者：徐熥
朝代：明

在阴胎化质，缣素写珍禽。差池出玄圃，凄切逐瑶琴。凝霜时振羽，警露有馀音。乘轩虽窃宠，终衔恩遇深。
题画鹿
作者：徐熥
朝代：明

画图呈瑞应，灵物著天休。浮江同濯濯，呼侣各呦呦。青莎腾或倚，丰草伏还游。苍玄几变色，遐算踰千秋。
题盛行之画梅卷
作者：徐熥
朝代：明

盛君画梅太奇绝，老干如龙更如铁。笔底幽魂冷不彻，满纸枯株三丈雪。六月披图身欲僵，一堂坐客皆闻香。就中先辈多评章，佳者长沙之李华亭张。当时此物果谁有，杨公成玉扬州守。公也珍之若琼玖，自谓此图传不朽。子孙弃之同敝帚，百年竟落他人手。峡水林君偶得之，不惟爱梅兼爱诗。犹记当初兵火时，居民鼠窜家流离。书籍图画焚无遗，此图藏之高树枝。倭奴虽黠那能知，淫雨沾湿寒风吹。鬼神呵护无损亏，吁嗟此图亦已奇。付与妙手重装池，千秋万岁无离披，千秋万岁无离披。
题罗太学青雨轩
作者：徐熥
朝代：明

小小轩窗匝密林，山鸠啼昼乱云深。飞来雨气青如染，半带松阴半竹阴。
题美人孤凤
作者：徐熥
朝代：明

楼上箫声久不吹，梧桐花下立多时。此身岂少双飞翼，不到成双不肯骑。
题美人对局
作者：徐熥
朝代：明

绿云妆罢下朱楼，閒向春风结伴游。携得楸枰连袂去，花间同赌玉搔头。
题芳草王孙卷为罗生挽所知
作者：徐熥
朝代：明

联璧当年旧有声，千秋埋玉怨难平。邯郸久作炊粱梦，都市犹传掷果名。肠断山阳灯下笛，魂销缑岭月中笙。萋萋满目王孙草，岁岁春风墓上生。
题落日孤舟扇面送幼孺
作者：徐熥
朝代：明

古木苍苍落照收，谁人独自汎中流。灯前不敢披图看，恐是松陵别后舟。
题葛玄方朱竹
作者：徐熥
朝代：明

丹铅随意写生绡，幻出空林绛玉箫。五月十三曾一醉，至今红晕不能消。
题薛姬画芭蕉
作者：徐熥
朝代：明

名冠青楼有几春，琉璃砚匣自随身。相思不寄崔徽笔，但写红蕉当美人。
题薛晦叔小像
作者：徐熥
朝代：明

谁将缣素开生面，神骨如冰目如电。童乌文藻自堪誇，洗马风流今再见。画史挥毫未入神，十分才得几分真。有时鹤氅行微雪，人比丹青更出尘。
题薛素画兰
作者：徐熥
朝代：明

朱鸟窗前翠黛残，閒将幽恨寄齐纨。薛家闺秀称双绝，洪度花笺素素兰。空说湘江九畹春，残枝憔悴不堪纫。深林岂是幽香少，半采天涯寄远人。
题薛素画兰·其一
作者：徐熥
朝代：明

朱鸟窗前翠黛残，閒将幽恨寄齐纨。薛家闺秀称双绝，洪度花笺素素兰。
题薛素画兰·其二
作者：徐熥
朝代：明

空说湘江九畹春，残枝憔悴不堪纫。深林岂是幽香少，半采天涯寄远人。
题许灵长快雪亭
作者：徐熥
朝代：明

亭倚吴山麓，春晴雪未乾。色分江影白，光入石门寒。洞古藏犹湿，墙阴销欲残。应怜高卧者，日日映书看。
题诸友送行卷后
作者：徐熥
朝代：明

七年三上春官日，各赋诗篇送我行。今日蠹鱼生满纸，主人依旧一儒生。
题遇上人小影
作者：徐熥
朝代：明

清溪流水漾松花，独倚孤松不结跏。安得添余丘壑相，林中同吃赵州茶。
题邬子远扇面山水
作者：徐熥
朝代：明

长松荫远山，虚亭倚危石。何来客杖藜，曳破秋云碧。
题郭士龙隐居
作者：徐熥
朝代：明

壶公山色白云齐，一室萧然隐者栖。短屐每寻芳草路，轻舟时泛木兰溪。春深绿酒闻莺语，昼静玄经落燕泥。欲觅武陵何处所，桃花干树使人迷。
题郭熙画册
作者：徐熥
朝代：明

行尽空林到水穷，隔江云树远溟濛。柳阴坐待斜阳渡，剩看残山一抹红。
题陈仕卿蕉雨亭
作者：徐熥
朝代：明

虚亭四面芭蕉绿，疏雨潇潇听断续。几点啼残屋上鸠，数声滴破隍中鹿。洗尽红尘翠色寒，美人含泪倚朱阑。题诗好趁初晴后，醉墨淋漓湿未乾。
题陈伯孺墨梅
作者：徐熥
朝代：明

庾岭曾看雪万枝，生绡今见墨淋漓。江南多少思归客，莫向天涯笛里吹。
题陈伯孺效漫士山水小景
作者：徐熥
朝代：明

龙门待诏高廷礼，兴到挥毫写山水。黯淡峰峦朦？云，一生学得南宫体。三绝声名重昔时，画成题咏墨淋漓。总缘人品压流辈，以兹并重无声诗。流传岁久虫鱼蚀，半尺冰绡难论值。龙门去后墨池乾，画史谁能继其迹。陈子湾溪我辈人，应疑待诏是前身。一时词翰推双美，点染云山更有神。满目烟霞浓复淡，复岭重冈连断岸。偏于米老得风神，难与龙门辨真赝。岁月惊看忽十年，灯前隐隐生云烟。诗成戏笔题其上，留作人间宝墨传。
题陈伯孺效漫士山水小景
作者：徐熥
朝代：明
体裁：古风

龙门待诏高廷礼，兴到挥毫写山水。黯淡峰峦朦�云，一生学得南宫体。三绝声名重昔时，画成题咏墨淋漓。总缘人品压流辈，以兹并重无声诗。流传岁久虫鱼蚀，半尺冰绡难论值。龙门去后墨池乾，画史谁能继其迹。陈子湾溪我辈人，应疑待诏是前身。一时词翰推双美，点染云山更有神。满目烟霞浓复淡，复岭重冈连断岸。偏于米老得风神，难与龙门辨真赝。岁月惊看忽十年，灯前隐隐生云烟。诗成戏笔题其上，留作人间宝墨传。
题陈伯孺画
作者：徐熥
朝代：明

群山既葱茏，诸溪何蜿曲。孤亭倚高冈，人家荫乔木。苍松盘路岐，危桥度空谷。地僻无冬春，山深绝寒燠。乘閒问友生，策蹇劳童仆。步步出烟云，悠悠入花竹。潺湲满清听，空翠生巾服。閒身寄林丘，野性谐麋鹿。瞻彼城市中，风尘空碌碌。
题陈幼孺招隐楼
作者：徐熥
朝代：明

丛桂许谁攀，经年不闭关。池平吞月浅，林静受云閒。草色春愁外，禽声午梦间。开窗岚翠满，疑对八公山。石磴转松阴，高楼面翠岑。薜萝春雨细，橘柚暮烟深。夜月喧林犬，微风掠水禽。一丘招隐处，应慰白云心。
题陈幼孺招隐楼·其一
作者：徐熥
朝代：明

丛桂许谁攀，经年不闭关。池平吞月浅，林静受云閒。草色春愁外，禽声午梦间。开窗岚翠满，疑对八公山。
题陈幼孺招隐楼·其二
作者：徐熥
朝代：明

石磴转松阴，高楼面翠岑。薜萝春雨细，橘柚暮烟深。夜月喧林犬，微风掠水禽。一丘招隐处，应慰白云心。
题陈幼孺招隐楼闵孝昭送其尊人隐武夷自归广陵赋此以送·其一
作者：徐熥
朝代：明
体裁：五言律诗

忍泪别严亲，长途剑卫身。烟花归路客，风浪渡江人。马踏梅天雨，莺残瓜步春。从今闽海熟，定省莫辞频。
题雪箫画兰
作者：徐熥
朝代：明

齐纨开处便氤氲，移得天香澧水濆。自有佳人留楚佩，不须重说马湘君。
题静海寺庆良上人房
作者：徐熥
朝代：明

入寺已高舂，禅关暮霭封。潮喧临水梵，云引过江钟。驯象诸天教，卢龙近郭峰。几年湖海别，此地又相逢。
题顾世卿画绯梅
作者：徐熥
朝代：明

一枝玉质衬红妆，月里妖娆雪里香。莫向天台山下种，恐将春色误刘郎。
题顾学宪先生闻禽阁
作者：徐熥
朝代：明

高阁傍林阿，林深众鸟过。飞当残照急，噪向晚晴多。振翼同呼侣，归巢各认柯。翟公门似水，日日可张罗。
题顾长卿小影
作者：徐熥
朝代：明

郎君年少称高格，发未胜冠才覆额。同誇秀骨迈凡儿，已有雄文惊座客。此日重披旧画图，神情虽是容华殊。挥毫写照方童稚，转眼相逢成壮夫。悠悠岁月催人老，人生颜色难长好。休将青鬓度年华，自致云霄须及早。
题马远山水
作者：徐熥
朝代：明

幽人野性耽空谷，一簇葵花数竿竹。磐石嵚崎出涧阿，流泉湍激交林麓。清宵露坐月光迟，稚子支筇背后随。林下水边无俗物，既堪图画又堪诗。
题高漫士晚阁溪云图
作者：徐熥
朝代：明

主人爱溪还爱云，去年走谒武夷君。九曲溪流太清泚，千峰云气何氤氲。幔亭得预曾孙宴，归带白云千万片。天风倏忽下蓬瀛，吹散长空成组练。漫士何年写此图，一溪云气长模糊。恍疑接笋峰前见，还记天游顶上居。一别溪头峰六六，经年不举看云目。愿学宗生作卧游，画图一见心能足。
题黄伯宠秀才欧冶山房
作者：徐熥
朝代：明

疏松影里草玄亭，屋后群峰列翠屏。残雨小塘萍散绿，微风幽径竹摇青。觞寻曲水流三月，剑拔寒潭洗七星。寂寂衡门无客到，林莺啼午梦初醒。
题黄懋中大学士硕宽堂
作者：徐熥
朝代：明

多年簪笔侍螭头，焚却银鱼早乞休。十亩云霞开径日，半楼烟雨捲帘秋。小山桂树丛丛绿，曲涧桃花片片流。不是能耽泉石趣，几人青鬓老菟裘。
颜廷愉旅馆夜集闻歌
作者：徐熥
朝代：明

越王城里起西风，旅馆相看兴不穷。词客交情联缟带，美人幽恨寄丝桐。当筵夜静灯花绿，隔寺秋深落叶红。此去岂愁逢醉尉，踏歌齐向月明中。
风雨
作者：徐熥
朝代：明

风雨来何骤，虚堂白昼阴。木催愁破屋，巢落不归禽。水入花畦乱，云埋竹坞深。残虹开晚霁，飞瀑满遥岑。
飞龙篇
作者：徐熥
朝代：明

海上三神山，中为仙人居。金楼高崔嵬，玉堂结绮疏。朝乘飞龙去，翱翔登鼎湖。骋风周八极，飘飘凌紫虚。安期同遨游，八公相为徒。看日扶桑巅，采药昆崙区。桑田有变迁，人世多荣枯。安得乞灵药，蜕此凡浊躯。一朝生毛羽，白日升天衢。
饮王氏南园
作者：徐熥
朝代：明

南园精舍远尘嚣，晏坐松阴暑气消。鹫岭云光连古堞，马江帆影逐归潮。乍闻金铎当空断，遥见珠幡隔寺飘。日晚寒鸦栖欲尽，海风吹月上山椒。
饮胡元瑞萝月轩
作者：徐熥
朝代：明

停棹来寻瀔水阳，半窗萝月坐飞觞。阶前鹤迹留苔浅，秋后蝉声出树凉。客路蒹葭寒细雨，他乡砧杵度微霜。布帆东下江流急，满目西风别恨长。
饮马长城窟行
作者：徐熥
朝代：明

饮马长城窟，水深没马腹。朝发祈连山，暮宿太原谷。男儿事格斗，安能讳杀戮。昨日新战败，死者什五六。残血吹腥风，尸骸路相续。身死自不悲，所痛在骨肉。嗟哉杞梁妻，哀哀城下哭。
饮黄白仲娑罗馆兼柬屠纬真使君
作者：徐熥
朝代：明

主人避客栖空谷，长日柴门稀剥啄。我来欲證大因缘，袖中片刺烦童仆。仓皇倒屣出相迎，青眼相看无世情。狂来叱咤千夫废，醉后雄谈四座惊。吾曹本是玄都客，当日同因酒过谪。行满何须恋世缘，功成依旧归仙籍。色相由来非我身，凡夫谁识有真人。片时结搆成炉鼎，一粒玄珠守谷神。仙师授我还丹秘，逢人岂肯轻开示。能将神气返虚空，自有灵光照天地。黄白仲，屠纬真，暂时踪迹落红尘。何时打得虚空碎，同出青天驾鹤轮。
香闺七吊诗 其一 苏小小
作者：徐熥
朝代：明

油壁青骢久寂寥，西陵松柏雨潇潇。梦中解唱黄金缕，脉脉春情总未消。
香闺七吊诗 其七 朱淑真
作者：徐熥
朝代：明

朱粉慵调倦理妆，知音难遇有情郎。可怜一片西湖月，只向深闺照断肠。
香闺七吊诗 其三 霍小玉
作者：徐熥
朝代：明

谁将薄倖负娉婷，怨魄啼魂唤不醒。我有多情双眼泪，一回开卷一回零。
香闺七吊诗 其二 薛涛
作者：徐熥
朝代：明

云笺彷佛见罗裙，缥缈歌声去不闻。千树桃花零落尽，不知何处吊孤坟。
香闺七吊诗 其五 非烟
作者：徐熥
朝代：明

一片春情暗寄郎，碧苔笺与锦香囊。此身？为情郎死，不向秋风怨北邙。
香闺七吊诗 其五 非烟
作者：徐熥
朝代：明
体裁：古风

一片春情暗寄郎，碧苔笺与锦香囊。此身�为情郎死，不向秋风怨北邙。
香闺七吊诗 其六 李易安
作者：徐熥
朝代：明

销残金石怨双蛾，红粉由来薄命多。一缕香魂飞不散，月明时听曼声歌。
香闺七吊诗 其四 崔莺莺
作者：徐熥
朝代：明

泪光如瑩臂销红，一夕幽期月影中。千载重关萧寺静，更无环佩响轻风。
香闺七吊诗 其四 崔莺莺
作者：徐熥
朝代：明
体裁：古风

泪光如莹臂销红，一夕幽期月影中。千载重关萧寺静，更无环佩响轻风。
香闺七吊诗·苏小小
作者：徐熥
朝代：明

油壁青骢久寂寥，西陵松柏雨潇潇。梦中解唱黄金缕，脉脉春情总未消。云笺彷佛见罗裙，缥缈歌声去不闻。千树桃花零落尽，不知何处吊孤坟。谁将薄倖负娉婷，怨魄啼魂唤不醒。我有多情双眼泪，一回开卷一回零。泪光如瑩臂销红，一夕幽期月影中。千载重关萧寺静，更无环佩响轻风。一片春情暗寄郎，碧苔笺与锦香囊。此身？为情郎死，不向秋风怨北邙。销残金石怨双蛾，红粉由来薄命多。一缕香魂飞不散，月明时听曼声歌。朱粉慵调倦理妆，知音难遇有情郎。可怜一片西湖月，只向深闺照断肠。
马上
作者：徐熥
朝代：明

去国八千里，堪嗟行路难。马头天欲尽，犹不见长安。
马上姬
作者：徐熥
朝代：明

红粉青娥白苧衣，一鞭柳外踏青归。中裙妒杀桃花马，九陌香尘扑面飞。窈窕佳人跨绣鞍，香风吹动绿云鬟。最怜二月长堤柳，一路青青送玉颜。
马上姬·其一
作者：徐熥
朝代：明

红粉青娥白苧衣，一鞭柳外踏青归。中裙妒杀桃花马，九陌香尘扑面飞。
马上姬·其二
作者：徐熥
朝代：明

窈窕佳人跨绣鞍，香风吹动绿云鬟。最怜二月长堤柳，一路青青送玉颜。
马姬馆赠梅子马
作者：徐熥
朝代：明

宝剑逢人脱赠轻，平生肝胆片言倾。千秋白社工文客，半世青楼薄倖名。枕上杨花今日泪，渡头桃叶旧时情。囊中不管黄金尽，犹买娇歌夜夜声。
马姬馆赠梅子马
作者：徐熥
朝代：明
体裁：诗

宝剑逢人脱赠轻，平生肝胆片言倾。
千秋白社工文客，半世青楼薄幸名。
枕上杨花今日泪，渡头桃叶旧时情。
囊中不管黄金尽，犹买娇歌夜夜声。
马嵬驿
作者：徐熥
朝代：明

蛾眉宛转倍堪怜，永别君恩赴九泉。千载马嵬山下路，伤心最是佛堂前。
驿亭夜坐书怀寄内
作者：徐熥
朝代：明

十年书剑两无成，飘泊江湖愧姓名。络纬声沉愁易集，芙蓉花老怨难平。枕边暮雨离魂结，镜里秋霜客路生。共隐青山期白首，古来曾有鹿门耕。
高贤祠成荅屠使君
作者：徐熥
朝代：明

庙貌壮千秋，英灵托一丘。藻蘋无俗客，香火总名流。白骨化已久，清魂吟未休。预知百岁后，同得此中游。八代斯文振，全闽雅道尊。精灵同不灭，显晦未须论。权自操吾党，名非藉子孙。泱泱东海上，真可霸中原。新祠劳仰止，神理定非遥。五世应难斩，千秋永不祧。像从诗外想，魂向赋中招。后死吾徒在，遗风未寂寥。俎豆隆殊典，山林更有光。诗真传在世，没果祭于乡。身后荣如此，生前困不妨。当年冠盖者，谁敢望宫墙。
高贤祠成荅屠使君·其一
作者：徐熥
朝代：明

庙貌壮千秋，英灵托一丘。藻蘋无俗客，香火总名流。白骨化已久，清魂吟未休。预知百岁后，同得此中游。
高贤祠成荅屠使君·其三
作者：徐熥
朝代：明

新祠劳仰止，神理定非遥。五世应难斩，千秋永不祧。像从诗外想，魂向赋中招。后死吾徒在，遗风未寂寥。
高贤祠成荅屠使君·其二
作者：徐熥
朝代：明

八代斯文振，全闽雅道尊。精灵同不灭，显晦未须论。权自操吾党，名非藉子孙。泱泱东海上，真可霸中原。
高贤祠成荅屠使君·其四
作者：徐熥
朝代：明

俎豆隆殊典，山林更有光。诗真传在世，没果祭于乡。身后荣如此，生前困不妨。当年冠盖者，谁敢望宫墙。
魏宫怨
作者：徐熥
朝代：明

一夜东风杀气销，起凭妆阁思无聊。铜台自有如花貌，何必江东大小乔。
魏宫怨
作者：徐熥
朝代：明

掩袂高台上，春风散绮罗。西陵望不见，明月照漳河。
鸡鸣寺赠印空上人
作者：徐熥
朝代：明

不用觅三车，心能转法华。问年忘岁月，留客借云霞。乞食朝行脚，焚香夜结跏。志公金骨在，长日礼干花。
鹅湖晚行
作者：徐熥
朝代：明

一径入莓苔，前峰夕照催。饥乌绕树去，乳犊出林来。山色自然秀，野花无意开。村村足幽趣，差得少迟回。
鹫峰寺逢赵用拙
作者：徐熥
朝代：明

白云洞里觅无踪，何意青溪得再逢。无却是真逢是幻，欲将真幻问南宗。
鼓山寺
作者：徐熥
朝代：明

空门有夙因，岁岁往来频。方丈墨犹湿，祇园花又新。佛应怜熟客，山但借閒人。不分居城市，红尘老此身。
齐宫怨
作者：徐熥
朝代：明

遥见潘妃绰约来，六宫红粉一时回。隔花听得君王笑，知是金莲步步开。
齐将军席上闻歌
作者：徐熥
朝代：明

七载韶华叹逝波，天涯尊酒喜重过。春风海上销兵气，夜月军中奏雅歌。仙子吹笙年正少，将军入幕客偏多。灞亭醉尉应相避，敢问今宵漏若何。
纪游
作者：徐爱
朝代：明
体裁：古风

壁磴临绝壑，兼乘欲疲马。屡盘羊肠出，还惊虎颔下。逼险悔初进，稍纵觊复假。如何穷探心，阻困每未舍。无端觅忧虞，中止固由我。回思竞利人，何殊履危者。
丁酉北上同年冯南江将赴雷阳追饯吴门即席赋谢
作者：徐献忠
朝代：明
体裁：七言律诗

仙槎摇曳阖闾城，惜别那堪鸿雁情。千片鲛冰同棹发，五湖龙气逐船生。阳春北指江关赋，化国南通瘴海程。此夜相看浑不寐，霜风吹动欲宵征。
俞氏水楼
作者：徐献忠
朝代：明
体裁：古风

故人江楼月，照见千里心。游子未言归，清光被满襟。西陵隐檐际，南湖澄夕阴。持杯向木末，捲幔对遥岑。怅然不能去，徒令江水深。
奉怀射陂朱子
作者：徐献忠
朝代：明

久别乌程令，经秋思转微。林光暮烟发，菊气早寒归。出县看山近，开衙报客稀。还将萧瑟意，遥逐白云飞。
寄南江狱中
作者：徐献忠
朝代：明
体裁：五言律诗

怪尔忧时急，云林阻道风。人间传抗疏，谁复见书空。万死恩方重，生还事亦公。悲凄老亲意，怅望五湖东。
携孺子果定居吴兴守望
作者：徐献忠
朝代：明

湖上云山费扫除，半生心迹始酬予。兵戈转眼催人老，旅食随年作计疏。鸿宝竟难参洞箓，阴符只合让农书。郊坰不作南阳隐，行路人犹说草庐。
癸卯应朝北上晴泊清口
作者：徐献忠
朝代：明

野泊斜阳近，江村乱水明。帆樯千客语，凫雁一群轻。冻啮寒沙浅，风离古烧平。昔年淮上月，犹自照韩城。
自小晦至西晦与曹新昌议民事
作者：徐献忠
朝代：明

行县淹朝雨，盘山转路迟。溪声连壑起，云气并峰移。候鸟催耕急，梯田贴石危。农官方在野，端为有年期。
赠四铁御史冯南江还里
作者：徐献忠
朝代：明
体裁：五言排律

直道人间颂，幽囚圣主怜。但须宽一死，不惜戍穷边。慈母思张宴，吾人愿执鞭。声华辉宇宙，嶂海净云烟。国是归舆论，皇图合万年。百忧聊自解，四铁总堪传。
金陵
作者：徐献忠
朝代：明

南朝王气昔分明，盛业千年始作京。春树久迷江总宅，寒江长傍秣陵城。三山落日明秋练，六苑轻风动早莺。闻说高皇初驻跸，阅江麾盖定专征。
寄常熟旧游林逢吉
作者：徐玄吉
朝代：明

琴水相违后，烟波侣钓徒。云飞怀李白，梅绽忆林逋。病减心犹赤，年衰鬓尚乌。何时共谈笑，酣饮罄金壶。
画眉
作者：徐珙
朝代：明
体裁：七言绝句

野性从来不受羁，随声百啭任高低。也曾锁向雕笼听，不及林间恣意啼。
祭中镇有感
作者：徐珵
朝代：明
体裁：古风

天开地辟分鸿濛，兹山作镇居土中。巍然自是群岳宗，昆皋北来势杳穷。太行西下趋关东，龙翔凤翥千里重。维霍崚峙何其雄，纷纷培塿俱相从。有若父祖临儿童，北为并冀南华嵩。扶舆磅礡疏尧封，我皇御宇熙天工。民安物阜跻时雍，奈何旱旷为鞠凶。宸衷轸念恒冲冲，爰命臣珵奉黄琮。函香不远祠灵宫，州侯县邑致虔恭。奔走执事无惰容，神圣昭明天听聪。精诚肸蚃潜相通，礼成燕享情融融。振衣独上最高峰，长见云表招玉龙。斡旋造化须神功，愿得十雨而五风，载歌天保庆言丰。
祭中镇有感
作者：徐珵
朝代：明
体裁：古风

天开地辟分鸿濛，兹山作镇居土中。巍然自是群岳崇，昆崙北来势沓穹。太行西下趋关东，龙翔凤翥千万重，维霍崚峙何其雄。纷纷培塿俱相从，有若父祖临儿童。北为并冀南华嵩，扶舆蟠礡疏尧封。我皇御宇熙天工，民安物阜跻时雍。奈何旱旷为鞠凶，宸衷轸念恒冲冲。爰命臣珵奉黄琮，函香不远祠灵宫。州侯县邑致虔恭，奔走执事无惰容。神庥昭于天听聪，精诚肸飨潜相通。礼成燕享情融融，振衣独上最高峰。长鉴云表招玉龙，斡旋造化须神功。愿得十雨而五风，载歌天保庆言丰。
南康道中
作者：徐琏
朝代：明
体裁：五言律诗

牛岭近南荒，旬宣野兴长。穿桥溪水溢，夹路稻花香。山霭消岚翠，松风扇晚凉。征科民业苦，时弊更堪伤。
洪阳洞
作者：徐琏
朝代：明
体裁：七言律诗

洪阳二老爱幽清，空室遗踪有数名。寂寞久荒炉火永，玲珑远应渡篙声。云霞阴润苔先绿，石燕飞翔雨后晴。几度游人题古壁，洞门无锁月长明。
潭口松林
作者：徐琏
朝代：明
体裁：五言律诗

驿路经潭口，丛松远近林。翠浮村郭暝，影入岭云深。晏岁凌霜液，斜阳聚鸟吟。官途增慷慨，尘事又关心。
登黄鹤楼
作者：徐琏
朝代：明
体裁：七言律诗

黄鹤仙岩草色青，层楼翠枕入图形。汉江隔岸吞云梦，楚月穿窗照洞庭。雨歇矶头歌棹响，笛吹栏外落梅馨。幽藏谢朓风骚景，断送游人几醉醒。
客中有怀东周异庵陈未庵
作者：徐琦
朝代：明
体裁：七言律诗

汉阳城北水东流，枫叶芦花万里秋。白雁未传乡国信，碧云空结海天愁。吴中文翰推洪道，江右诗名数太丘。几度篷窗望奎壁，光华还自烛南州。
秋日江馆写怀
作者：徐璲
朝代：明

水国天寒树影稀，西风又见雁南飞。郢中《白雪》无人和，湖上青山有梦归。独对浮云伤往事，惊看秋草又斜晖。十年浪迹烟波外，满眼尘氛未拂衣。
题洛伽山
作者：徐申乾
朝代：明
体裁：七言律诗

鲸波浩渺信无涯，帆外名山小白华。路入天门清梵近，僧归石洞碧萝斜。暝霞常映三生石，旭日初开四照花。消尽浮生苦海厄，应知功德遍恒沙。
方寅所得捷南宫便道省觐月夕过访
作者：徐登
朝代：明

尝怜寂寞故人疏，忽漫过从驷马车。月下未倾谋妇酒，此间先到故人庐。作霖已自饶商说，献赋曾看荐子虚。千里乍回珠水棹，綵衣今见绾银鱼。
燕中送云岳使南都便道省觐
作者：徐登
朝代：明

使者承恩出紫微，南征偏喜近庭闱。行经白下花初放，别向都门柳正飞。分萼乍辞荆树阁，傍萱应著老莱衣。笑看昔日题桥处，争讶相如驷马归。
曹孝子歌
作者：徐登泰
朝代：明
体裁：古风

曹孝子，都昌民，不干荣进不工文。生来爱亲本天性，高堂但愿亲长存。颠风忽起树不静，尊前舞綵停斜曛。祈祷望南极，禳病礼北辰。甜滑入口忧黔娄，号慕攀柏悲王孙。吁嗟乎曹孝子，良心今人犹古人。人少人长尽人子，德色谇语何纷纷。伤哉世变不忍言，感尔涕泪频沾巾。事亲诚若尔，庶免乖彝伦。罔极眷先德，相承看后昆。三世守家范，千载流芳芬。我从下车闻尔民，首过尔居视尔坟。寒心松柏护神鬼，大书碑碣昭乾坤。此邦縻禄愧无补，但愿风俗还真淳。吁嗟乎，曹孝子，移尔是道可事君。眼中簿，书碌碌，谁识政教有本根。
荷山象石
作者：徐登瀛
朝代：明
体裁：五言律诗

仙人驱石到，香象渡河来。崒嵂疑星陨，清涟拟镜开。池花丹染黛，露叶玉擎杯。王子当年约，笙声几度催。
江上遇亦于大兄
作者：徐白
朝代：明
体裁：七言绝句

百种愁回一寸肠，更罹多难又他乡。与君一世为兄弟，只是相逢道路傍。
夏夜
作者：徐祯
朝代：明

簟有微凉酒半醒，篝灯欲灭影犹青。不知细雨疏帘外，何处飞来一点萤。
杨兰亭奉使北上
作者：徐祯
朝代：明
体裁：五言律诗

出关称使者，知是弃繻生。凤诏从天下，楼船截海行。五云还入梦，千里欲遄征。到处逢迎是，无劳念去程。
邹虹桥新居
作者：徐祯
朝代：明
体裁：五言律诗

欲谢尘中鞅，言从野外居。短篱齐树槿，新水曲通渠。俗客无停轸，幽人有报书。清风北窗下，高枕意何如。
下缥缈峰小憩西湖寺
作者：徐祯卿
朝代：明
体裁：七言律诗

历尽嵚崎马倦行，长松迎路寺门平。生蔬荐雨僧斋薄，寒榻眠云客思清。龙藏护深高阁净，佛灯光遍小池明。西来为访灵仙迹，并与禅家结晚盟。
与太学诸僚宴集
作者：徐祯卿
朝代：明

艺苑开三径，閒僚散竹林。弦歌一以暇，春服共相寻。薄采漪皇泽，临风款道襟。高梧无杂蔓，呦鹿有佳音。藉草时倾酒，披衣或鼓琴。何妨惭点也，吾醉独狂吟。
与江夏尹饯于舍人于黄鹤楼
作者：徐祯卿
朝代：明

未有干戈地，能令栋宇全。乾坤馀壮观，荆楚郁山川。鹤唳寥天迥，江深禹庙前。舟樯控南北，节镇此旬宣。令尹乘时暇，使君同祖筵。炎蒸飘不到，虚爽境何偏。乃继登临迹，空怀作者贤。风烟一回首，今古共凄然。握手将安适，经秋未拟旋。迢迢沙际月，遥忆桂阳船。
中秋夜不见月兼邀储太仆不至
作者：徐祯卿
朝代：明

今夜中秋月，云端空复情。人间同寂寞，天外独分明。桂子飘何处，边鸿度有声。他乡对家酝，愁绝为谁倾。
九日期登大慈恩寺阁不果寄献吉
作者：徐祯卿
朝代：明

怅忆青莲宇，今朝黄菊开。遥知远公笑，不见白衣来。窈窕人天阁，峥嵘日月回。山川纷楚望，城阙动秋哀。岘首羊公石，淮阴戏马台。风烟那可即，逸兴杳难裁。强负登楼作，虚传落帽才。此时遥独酌，念尔重悠哉。
九日游眺三绝句
作者：徐祯卿
朝代：明

频年摇落寄边州，无赖今晨强出游。从教乌帽欺人发，不耐黄花乱客愁。北来陇野太萧条，旅客登临思易消。天入燕关真自迥，云开碣石未为遥。西门沙丘颓欲崩，思望芒山强自登。正愁陇树模糊甚，更著浮云蔽泰陵。
九日游眺三绝句·其二
作者：徐祯卿
朝代：明

北来陇野太萧条，旅客登临思易消。天入燕关真自迥，云开碣石未为遥。
九日游眺二绝句
作者：徐祯卿
朝代：明

西门沙丘颓欲崩，思望芒山强自登。正愁陇树模糊甚，更著浮云蔽泰陵。
九日游眺二绝句
作者：徐祯卿
朝代：明
体裁：七言绝句

频年摇落寄边州，无赖今晨强出游。从教乌帽欺人发，不耐黄花乱客愁。
书海棠扇
作者：徐祯卿
朝代：明
体裁：七言绝句

春风吹堕胭脂泪，散作妖花一树丹。可奈五更清梦短，杜鹃声歇雨丝寒。
于武昌怀献吉五十韵
作者：徐祯卿
朝代：明

岂是乘桴客，栖栖鄂水阳。故人多放斥，吾道转凄凉。宠辱今如此，沈忧不可忘。隋珠元按剑，荆璞自离殃。似尔青云器，谁言世网伤。王风纷坠地，冥契独升堂。逸拟曹刘驾，清联沈谢行。列星分汉署，白雪映仙郎。能使尚书重，深扬国士光。在公勤夙夜，于古准羔羊。侧席遭仁圣，求言渴禹汤。靡躬怀骨鲠，有疏削豺狼。那信黄金铄，萋然贝锦张。孤诚回日月，万死出风霜。直道焉辞辱，庸夫或笑狂。始知天德广，曲纳海流长。贾谊犹投楚，邹生故泣梁。如何捐虎口，忽已讶云翔。我识从偕计，观风美大唐。谬通仙籍末，赐对玉墀傍。食粟真为窃，河清讵有常。宁论供黼黻，祗尔奉趋跄。乃遘同心彦，陪游古艺场。夜间堪秉烛，日旰尚含香。莫逆谈恒剧，从容寝不遑。允求谐比兴，端可发宫商。疏越宜宗庙，华虫傍衮裳。渊衷深礼乐，文化蔚岩廊。岂谓奄徂落，还应厌治康。双倾泰陵泪，俱断杞人肠。赤子居犹喘，苍天意叵量。河山开紫气，符瑞转宏纲。渐历舆图远，欣瞻帝座昌。声灵扫乌合，英德迈龙骧。姬旦匡周室，相如侍武皇。俄看霾雾郁，半觉老成亡。鳞逆撄须毙，乾行断自刚。内林鸱啄吻，丹阙彗浮芒。逐客无宁迹，穷途不裹粮。厉阶生枳棘，芬饵挂鸾凰。西去仍秦苑，南归定汴乡。惊飞怜带缴，欲往叹迷方。忆向青门别，重凋季月芳。几时申契阔，繇此卜行藏。太洁为身累，虚名与世妨。悲歌空肮脏，中路惜彷徨。潜伺亨阳复，终焉履善祥。达人聊曲蘖，隐士且庚桑。鸿雁纡关塞，江流极楚湘。遥知怀逐侣，一为奠椒浆。
五月五日
作者：徐祯卿
朝代：明

怡悦经故园，芳菲值良节。风俗犹自存，念我久离别。葵榴缀时秾，蒲荷散幽洌。莫谓暄景滋，湘江坐鸣鴂。
亡女旅榇南泉寺
作者：徐祯卿
朝代：明

月满花宫不见人，殇魂独宿网流尘。那因得借金轮力，白玉光中现尔身。
人日柬李员外出陪郊祀
作者：徐祯卿
朝代：明

咫尺东曹彦，相思隔暮云。仙源怀独往，青鸟信难闻。斋馆逢人日，天行望羽军。圣朝郊礼秘，应待长卿文。
从军行
作者：徐祯卿
朝代：明

贰师将军初出师，横行十万羽林儿。隔河追斩呼韩将，乌垒高悬太白旂。
从军行
作者：徐祯卿
朝代：明

远逐胡兵浃夜行，平明深雪陷龙城。重围三日无炊黍，犹突龙骓溃虏营。
从军行二首·其一
作者：徐祯卿
朝代：明
体裁：乐府曲辞

从军去国心千里，远梦经年不到家。老望乡关怜泪尽，西风吹恨过龙沙。
从军行二首·其二
作者：徐祯卿
朝代：明
体裁：乐府曲辞

青天碛路挂金微，明月洮河树影稀。胡雁哀鸣飞不渡，黄云戍卒几时归。
从军行五首
作者：徐祯卿
朝代：明

猎火照燕然，匈奴寇朔边。昨夜飞符至，将军出酒泉。鱼丽天阵合，狐塞伏兵连。一鼓旄头落，长驱捉左贤。横行黑山外，凯入武威川。万古清沙漠，常令无塞烟。贰师将军初出师，横行十万羽林儿。隔河追斩呼韩将，乌垒高悬太白旗。五垒神兵下玉门，倒倾西海蹴昆崙。轻车夜渡交河水，斩首先传吐谷浑。调笑胡王坐玉鞍，蛇矛丈八奋如湍。天子戎衣遥按剑，将军直为斩楼兰。青天碛路挂金微，明月洮河树影稀。胡雁哀鸣飞不度，黄云戍卒几时归。
从军行五首·其一
作者：徐祯卿
朝代：明

猎火照燕然，匈奴寇朔边。昨夜飞符至，将军出酒泉。鱼丽天阵合，狐塞伏兵连。一鼓旄头落，长驱捉左贤。横行黑山外，凯入武威川。万古清沙漠，常令无塞烟。
从军行五首·其三
作者：徐祯卿
朝代：明

五垒神兵下玉门，倒倾西海蹴昆崙。轻车夜渡交河水，斩首先传吐谷浑。
从军行五首·其二
作者：徐祯卿
朝代：明

贰师将军初出师，横行十万羽林儿。隔河追斩呼韩将，乌垒高悬太白旗。
从军行五首·其五
作者：徐祯卿
朝代：明

青天碛路挂金微，明月洮河树影稀。胡雁哀鸣飞不度，黄云戍卒几时归。
从军行五首·其四
作者：徐祯卿
朝代：明

调笑胡王坐玉鞍，蛇矛丈八奋如湍。天子戎衣遥按剑，将军直为斩楼兰。
代炀帝寄内人曲
作者：徐祯卿
朝代：明
体裁：古风

藕丝一尺自言长，情人怀情那可量。愿得牵心渡淮水，勿畏风波作小伤。
偶见
作者：徐祯卿
朝代：明
体裁：七言绝句

深山曲路见桃花，马上悤悤日欲斜。可奈玉鞭留不住，又衔春恨到天涯。
偶见·深山曲路见
作者：徐祯卿
朝代：明

深山曲路见桃花，马上匆匆日欲斜。可奈玉鞭留不住，又衔春恨到天涯。
偶述二绝句
作者：徐祯卿
朝代：明

圣人嘉礼在元年，内使新从十道还。欲遣鸾仪迎月姊，禁中宣敕会金钱。双马黄鞯白玉羁，蕃王遥贡立彤墀。圣恩俄许归天厩，内使牵来不敢骑。
偶述二绝句·其一
作者：徐祯卿
朝代：明
体裁：七言绝句

圣人嘉礼在元年，内使新从十道还。欲遣鸾仪迎月姊，禁中宣敕会金钱。
偶述二绝句·其二
作者：徐祯卿
朝代：明

双马黄鞯白玉羁，蕃王遥贡立彤墀。圣恩俄许归天厩，内使牵来不敢骑。
元会曲
作者：徐祯卿
朝代：明

苍木肇皇纪，朱光熙泰元。明堂八轨凑，洛邑四方尊。河山周武卫，表里殿师藩。镛鼓天上合，冠盖日中屯。玉帐云龙会，南山椒柏樽。穆清乾极拱，优渥奉华恩。惭非白兽客，虚承象魏言。
入沛
作者：徐祯卿
朝代：明

落日遍草色，游子入沛乡。如何缅兹土，能令心慨慷。道逢守津吏，问客来何方。一为陈风俗，三叹久傍徨。前者贰尹家，会客具酒浆。遣吏出市物，吏私入己囊。尹讯卑以纡，吏言伉以张。回身赴入河，尹慑亲扶将。矫矫鸷悍风，重忿复轻亡。由来英雄气，傥荡出芒砀。余听此言立，侧想《大风》章。抚剑一为歌，春宇无精光。原野厉长飙，飞鸟不遑翔。瞿瞿蟋蟀叹，悽恻感陶唐。
入沛
作者：徐祯卿
朝代：明

落日遍草色，游子入沛乡。如何缅兹土，能令心慨慷。道逢守津吏，问客来何方。一为陈风俗，三叹久徬徨。前者贰尹家，会客具酒浆。遣吏出市物，吏私入己囊。尹讯卑以纾，吏言伉以张。回身赴入河，尹慑亲扶将。矫矫鸷悍气，重忿复轻亡。由来英雄气，傥荡出芒砀。予听此言立，侧想《大风》章。抚剑一为歌，春宇无精光。原野厉长飙，飞鸟不遑翔。瞿瞿蟋蟀叹，凄恻感陶唐。
内中偶述
作者：徐祯卿
朝代：明
体裁：五言绝句

朱筥殊方贡，黄旗使者回。内园春未到，青笋渡江来。
凤凰山园杂咏五首 其三 香圃
作者：徐祯卿
朝代：明

露华散平林，月明在寥廓。时有天风来，泠然桂花落。
凤凰山园杂咏五首 其二 月轩
作者：徐祯卿
朝代：明

石室月已满，青林人未眠。向月步溪水，白云遥在天。
凤凰山园杂咏五首 其五 彩云岩
作者：徐祯卿
朝代：明

出岩初袅袅，映日乍晖晖。倏若阳台女，随风化雨飞。
凤凰山园杂咏五首·凤鸣亭
作者：徐祯卿
朝代：明

凤鸟期不来，瑶华几销歇。唯有山中人，吹箫弄明月。石室月已满，青林人未眠。向月步溪水，白云遥在天。露华散平林，月明在寥廓。时有天风来，泠然桂花落。仙人好博弈，时下绿云中。一片苍苔石，落花长自红。出岩初袅袅，映日乍晖晖。倏若阳台女，随风化雨飞。
凤凰山园杂咏（二首）
作者：徐祯卿
朝代：明

仙人好博弈，时下绿云中。一片苍苔石，落花长自红。
凤凰山园杂咏（二首）
作者：徐祯卿
朝代：明
体裁：五言绝句

凤鸟期不来，瑶华几销歇。唯有山中人，吹箫弄明月。
十六夜月
作者：徐祯卿
朝代：明

乍满亏俄及，缘明晦易侵。不妨愁玉兔，尝恐近浮阴。白露丹枫远，清光紫闼深。如何鸿雁急，噭噭有惊音。
十六夜月
作者：徐祯卿
朝代：明

乍满亏俄及，缘明晦易侵。不愁妨玉兔，常恐近浮阴。白露丹枫急，清光紫闼深。如何鸿雁意，噭噭有惊音。
古意
作者：徐祯卿
朝代：明
体裁：乐府曲辞

我有木兰舟，欲作三湘客。不愁湘水深，但畏湘中石。
古意二首赠刘子
作者：徐祯卿
朝代：明

空为郢中客，不见郢中吟。美人高堂上，自奏山水音。帝子葬何处，潇湘云正深。寂寥谁共赏，江上独伤心。¤
古意二首赠刘子
作者：徐祯卿
朝代：明

空为郢中客，不见郢中吟。美人高堂上，自奏山水音。帝子葬何处，潇湘云正深。寂寥谁共赏，江上独伤心。楚妃一失宠，独宿楚江阴。虽念容华落，终怜缱绻心。闻说章台畔，畋游欢自淫。今日宫中事，不言谗妒深。
古意二首赠刘子·其一
作者：徐祯卿
朝代：明

空为郢中客，不见郢中吟。美人高堂上，自奏山水音。帝子葬何处，潇湘云正深。寂寥谁共赏，江上独伤心。
古意二首赠刘子·其二
作者：徐祯卿
朝代：明

楚妃一失宠，独宿楚江阴。虽念容华落，终怜缱绻心。闻说章台畔，畋游欢自淫。今日宫中事，不言谗妒深。
各赋隐士得魏仲先赠金陵顾徵士
作者：徐祯卿
朝代：明

何处蓬山宅，汾阴傍汉宫。冥栖紫芝客，长啸绿云中。忽伫甘泉驾，遥寻河上公。玄风那可掇，大道本难穷。夫子金陵隐，心将静者同。琼枝无以献，歌此寄乔嵩。
吴舍人园亭
作者：徐祯卿
朝代：明

新年风景地，休沐竹林人。鱼藻含泉动，杨园听鸟新。夕阴连九陌，乔木俯千邻。虚负高阳兴，多惭酩酊身。
和叔英怀西崦
作者：徐祯卿
朝代：明
体裁：七言律诗

日暮天寒犹旅舍，风霜裘敝故栖栖。悲伤世路吾怜阮，阔略时情子笑嵇。狼籍镜痕收白发，团圞灯影饭黄齑。此心合废功名愿，何况家山在崦西。
和答石田先生落花四首
作者：徐祯卿
朝代：明

不须惆怅绿枝稠，毕竟繁华有断头。夜雨一庭争怨惜，夕阳半树小淹留。佳人踏处弓鞋薄，燕子衔来别院幽。满目春光今亦老，可能更管镜中愁。门掩残红树树稀，客车休访雨中泥。蜂攀故蕊将须护，鸟过空枝破血啼。半月帘栊风不定，一川烟景日沉西。先生卧病浑难管，拾得余英醉里题。歌酒栏干事已非，玉人惆怅卷罗帏。可堪荏苒争先谢，更不踌躇各自飞。尽扫庭枝风敛怨，偶粘尘网雨冲围。今朝蝶似长安客，差况残春寂寞归。飘荡东西不自持，多情牵惹有飞丝。恩私漫忆曾攀手，精魄难抛未冷枝。每戒儿童摇树戏，空烦道路隔墙窥。经春为尔添新债，开费清樽落费诗。
和答石田先生落花四首·其一
作者：徐祯卿
朝代：明

不须惆怅绿枝稠，毕竟繁华有断头。夜雨一庭争怨惜，夕阳半树小淹留。佳人踏处弓鞋薄，燕子衔来别院幽。满目春光今亦老，可能更管镜中愁。
和答石田先生落花四首·其三
作者：徐祯卿
朝代：明

歌酒栏干事已非，玉人惆怅卷罗帏。可堪荏苒争先谢，更不踌躇各自飞。尽扫庭枝风敛怨，偶粘尘网雨冲围。今朝蝶似长安客，差况残春寂寞归。
和答石田先生落花四首·其二
作者：徐祯卿
朝代：明

门掩残红树树稀，客车休访雨中泥。蜂攀故蕊将须护，鸟过空枝破血啼。半月帘栊风不定，一川烟景日沉西。先生卧病浑难管，拾得余英醉里题。
和答石田先生落花四首·其四
作者：徐祯卿
朝代：明

飘荡东西不自持，多情牵惹有飞丝。恩私漫忆曾攀手，精魄难抛未冷枝。每戒儿童摇树戏，空烦道路隔墙窥。经春为尔添新债，开费清樽落费诗。
和答石田先生落花（四首）
作者：徐祯卿
朝代：明

不须惆怅绿枝稠，毕竟繁华有断头。夜雨一庭争怨惜，夕阳半树小淹留。佳人踏处弓鞋薄，燕子衔来别院幽。满目春光今亦老，可能更管镜中愁。¤
唐生将卜筑桃花之坞谋家无赀贻书见让寄此解嘲
作者：徐祯卿
朝代：明

余昔攀白日，虹蜺干紫庭。浮沈帝座侧，无人知岁星。侧侍公车无所欢，聊骑天马出长安。南下苍江浮七泽，还携谢客弄波澜。青倪中开秀庐岳，瀑布洒入千峰寒。冥冥仙气贯南斗，直欲凌身烧大丹。回裾西拂巫山浦，浩荡欢心间云雨。归来欲奏楚王书，汉主上林方好武。黄金不遇心自吁，白璧无媒翻见侮。昨日结交燕少年，酣歌击筑市中眠。正逢天子失颜色，夺俸经时无酒钱。入门百结鹔鹴尽，笑立文君明镜前。却思旧日高阳侣，黄公酒垆何处边。天下绨袍谁不怜，郤卿未具山中橐，何人为买剡溪田。唐伯虎，真侠客。十年与尔青云交，倾心置腹无所惜。击我剑，拂君缨。请歌《鹦鹉篇》，为奏朱丝绳，胡为扰扰苍蝇之恶声。我今蹭蹬尚如此，嗟尔悠悠世上名。
唐生将卜筑桃花坞谋家无赀贻书见让寄此解嘲
作者：徐祯卿
朝代：明

予昔攀白日，虹霓干紫庭。浮沉帝座侧，无人知岁星。侧待公车无所欢，聊骑天马出长安。南下苍江浮七泽，还携谢客弄波澜。青倪中开秀庐岳，瀑布洒入千峰寒。冥冥仙气贯南斗，直欲凌身烧大丹。回裾西拂巫山浦，浩荡欢心间云雨。归来欲奏楚王书，汉主上林方好武。黄金不遇心自吁，白璧无媒翻见侮。昨日结交燕少年，酣歌击筑市中眠。正逢天子失颜色，夺俸经时无酒钱。入门百结鹔鹴尽，笑立文君明镜前。却思旧日高阳侣，黄公酒垆何处边。天下绨袍谁不怜，郄卿未具山中橐，何人为买剡溪田。唐伯虎，真侠客。十年与尔青云交，倾心置腹无所惜。击我剑，拂君缨。请歌《鹦鹉篇》，为奏朱丝绳。胡为扰扰苍蝇之恶声？我今蹭蹬尚如此，嗟尔悠悠世上名。
嘉禾道中
作者：徐祯卿
朝代：明

槜李城何在，萧条草树存。未醒吴苑酒，已动越乡魂。问水来天目，看桑过石门。愁闻鹡鸰语，宁听楚山猿。
土城（以下皇甫氏刊《外集》）
作者：徐祯卿
朝代：明
体裁：古风

边风万里来，忽聚土城口。土城无人行，独客倚衰柳。惊沙何冥冥，古树临荒戍。身是太平人，愁见沙漠路。
在武昌作
作者：徐祯卿
朝代：明
体裁：诗

洞庭叶未下，潇湘秋欲生。高斋今夜雨，独卧武昌城。重以桑梓念，凄其江汉情。不知天外雁，何事乐长征？
在武昌作
作者：徐祯卿
朝代：明

洞庭木叶下，潇湘秋欲生。高斋今夜雨，独卧武昌城。重以桑梓念，凄其江汉情。不知天外雁，何事乐南征。
塞上曲
作者：徐祯卿
朝代：明
体裁：七言绝句

风急交河水正浑，黄沙日落战云昏。牛羊满地干戈里，独立营门望五原。
夜泊浔阳
作者：徐祯卿
朝代：明
体裁：五言绝句

草色浔阳江，灯前武昌客。独坐秋风来，蒹葭时摵摵。
大殡词
作者：徐祯卿
朝代：明
体裁：古风

阳月群阳闭玉泉，六龙回驭伏虞渊。蓬莱阁下千官哭，一代山河十八年。平明中使忽传来，辞奠群宗太庙开。金井桥边仙辇别，隆宗门外哭声回。
大道曲
作者：徐祯卿
朝代：明
体裁：七言绝句

长安楼阁互相望，户户珠帘十二行。绿水过桥通酒市，春风下马有垂杨。
太宰召补职被疾不赴斋中作
作者：徐祯卿
朝代：明

阮生婴组緤，陶子去东皋。简性轻物务，牵役使心忉。缅余沈中疚，偃息悦蓬蒿。嘉荐忝章句，虚劣愧时髦。虽释负担勤，所患职司劳。案牍殊停滞，觚管间时操。昨者铨衡召，辞谢未云遭。绵薄惧遗愆，绳宪安可逃。履贵常近辱，执要思戒挠。古人亦何求，抱关窃所饕。申诫周任言，写心输素毫。将贻沮溺哂，无为谢徂薅。
奉和徵明游洞庭东山诗七首·其一
作者：徐祯卿
朝代：明
体裁：七言律诗

峰掩晴窗水映帘，便留三宿不虚淹。閒云爱客常陪榻，微月窥人直下檐。昏籁静来闻扰扰，灯花时自落纤纤。知君诗学多新益，亲到眉山谒子瞻。
奉和徵明游洞庭东山诗七首·其三
作者：徐祯卿
朝代：明
体裁：七言律诗

坞僻云深石径纡，渐从平履涉崎岖。烟沉远景山藏屋，林逗微明日堕湖。佳境到时应就宿，肩舆停处合临图。莫釐绝顶君还上，得似邻峰缥缈无。
奉和徵明游洞庭东山诗七首·其四
作者：徐祯卿
朝代：明
体裁：七言律诗

香灯閒照古堂虚，日午桐阴上井迟。尝橘客求藏瓮法，煮茶僧乞啜泉诗。听经犹剩当年鹿，好事谁攀宿草碑。陈迹半销何处问，令人空忆翠峰师。
女晬日
作者：徐祯卿
朝代：明

去年生汝日，吾病始人扶。风俗传针缕，家贫亦履襦。避寒犹在襁，爱母未能呼。女性从迟钝，无教胜丈夫。
学谢灵运赋华子岗诗赠赵建昌
作者：徐祯卿
朝代：明

朱峦蔚灵奥，云海互盘旋。阴霞绚石室，夹筱蔽清涟。翠羽纷啁哳，琼蕊合芬妍。桂岭屯苍霭，桃蹊迷紫烟。朝登郡楼望，佳气郁葱芊。挹景企嘉客，临风怀羽仙。冥赏非偶惬，神理岂虚传。建德寡民务，山水发清弦。顺性奚矫迹，知道在忘筌。非君秉渊尚，兹理谁为宣。
安南歌四首送沈使君
作者：徐祯卿
朝代：明

借问炎交路若何，片帆南指广州过。知君怕见桄榔树，近岭猿声日渐多。汉关行尽忽桃源，竹树萧萧鸡狗喧。铜镮椎髻来迎榼，蛮国王孙出领幡。乌蛮滩上烟水声，伏波庙前秋月明。夜半津人挽舟上，夷歌偏动望乡情。皇穹覆载本无私，圣主恩波讵有涯。炎荒喜沐尧年雨，黎人重拜汉官仪。
安南歌四首送沈使君·其一
作者：徐祯卿
朝代：明

借问炎交路若何，片帆南指广州过。知君怕见桄榔树，近岭猿声日渐多。
安南歌四首送沈使君·其三
作者：徐祯卿
朝代：明

乌蛮滩上烟水声，伏波庙前秋月明。夜半津人挽舟上，夷歌偏动望乡情。
安南歌四首送沈使君·其二
作者：徐祯卿
朝代：明

汉关行尽忽桃源，竹树萧萧鸡狗喧。铜镮椎髻来迎榼，蛮国王孙出领幡。
安南歌四首送沈使君·其四
作者：徐祯卿
朝代：明

皇穹覆载本无私，圣主恩波讵有涯。炎荒喜沐尧年雨，黎人重拜汉官仪。
安南歌送沈使君
作者：徐祯卿
朝代：明

借问炎交路若何，片帆南指广州过。知君怕见榔桄树，近岭猿声日渐多。
寄华玉
作者：徐祯卿
朝代：明

去岁君为蓟门客，燕山雪暗秦云白。马上相逢脱紫貂，朝回沽酒城南陌。燕山此日雪雰雰，只见秦云不见君。胡天白雁南飞尽，千里相思那得闻。
寄华玉
作者：徐祯卿
朝代：明

去岁君为蓟门客，燕山雪暗秦云白。马上相逢脱紫貂，朝回沽酒城南陌。燕山此日雪雰雰，祗见秦云不见君。胡天白雁南飞尽，千里相思那得闻。
寄子容
作者：徐祯卿
朝代：明

芳月高堂宴，辞君楚水游。那知临岁晚，犹此对沧洲。津煖空云度，江明霁雪浮。新诗仍自惜，何以慰离忧。
寄寿前冢宰王公三十韵
作者：徐祯卿
朝代：明

乾化昭于穆，炎明浃世仁。涵濡存一德，覆载表英臣。伊昔称专柄，公才独迈伦。沛霖孚硕望，柱石秉鸿钧。补衮山明火，为贤甫及申。真能寿元气，何啻触龙鳞。苦节深盘错，孤心契靖寅。苍生多起涸，时俊总依尘。利泽江河运，威灵泰华峋。台衡惟直道，社稷一微身。岁序成功去，林泉此志伸。人心思几杖，吾道卷经纶。皓首歌淇澳，青云绝渭滨。中军传午子，绿野荫霜筠。系国安危旧，逢时继易新。培生赖天地，属望在庭宸。存问王言渥，玄纁礼数频。高星临宠使，穷谷播阳春。庆舞狂童稚，词章涌缙绅。优游不知耄，弧矢忽兹辰。箕子推洪范，庄周记大椿。形骸全矍铄，学术愈精纯。梁木咸倾仗，元龟识泰屯。已能回眷注，还拟下蒲轮。愚也东南士，叨为髫龀民。甘棠徒自倚，品藻托无因。谏草占心赤，丹青得貌真。山中炼金石，霞外隐麒麟。汉相久辟谷，应侯长谢秦。悠哉瞻伫迥，北斗挂天津。
寄杭东卿
作者：徐祯卿
朝代：明

西湖十月烟水平，梅花参差千树明。越王城畔气应早，林逋宅边江更清。驿使章台空寄别，霜天玉笛暗沾缨。故人若有扬州兴，为听春鸿白雪声。
寄献吉
作者：徐祯卿
朝代：明

昔闻已卜扶沟庐，为复还从河上居。嵩云洛日迥在眼，鼍沬蛟涡愁故墟。一掬那传少陵泪，经年不见茂先书。荒村豺虎眠难稳，好共沧江学钓鱼。
寄题泸州韩道人霞外山居
作者：徐祯卿
朝代：明

霞岭新刊处，由来古洞天。仙人炼金液，蜕此百馀年。其事竟莫述，丹书空秘玄。忽有飞霞子，诛茅卧紫烟。虚府澄物滓，灵根归自然。苍龙守神室，白虎伏阶前。游心碧海外，高咏阆风巅。孤流振往派，绝理悟真诠。余读相如赋，飘飘窃慕焉。欲跨青牛去，思餐金屑泉。至道岂虚想，铭心非薄缘。瑶池应有会，琼笈愿相传。
对月有怀
作者：徐祯卿
朝代：明

夜气泛虚爽，滩声来自迟。系舟南斗下，玩月西江湄。对酒忽不御，茫然空尔思。
对雪赠客
作者：徐祯卿
朝代：明

杂絮下璚霙，飞满洛阳城。仙人深雪里，独戴鹿皮行。高卧思安道，携琴就阮生。竹林陪素蚁，兔苑玩流英。谁言剡水棹，今日在瑶京。
将发夏口
作者：徐祯卿
朝代：明
体裁：七言绝句

鹦鹉洲边生暮烟，旅人南望思依然。尽道巴陵湖水阔，秋风莫渡汉阳川。
将进酒
作者：徐祯卿
朝代：明

将进酒，乘大白。砗磲为罂锦作羃，燕京杜康字琥珀。朱缗三千酒一石，君呼六博我当掷。盘中好采颜如花，鸳鸯分翅真可誇。壶边小姬拔汉帜，壮士失色从喧哗。拉君髯，劝君酒，人间得失那复有。男儿运命未亨嘉，张良空槌博浪沙。秦皇按剑搜草泽，竖子来为下邳客。一朝崛起佐沛公，身骑苍龙被赤舄。灭秦蹙项在掌间，始知桥边老人是黄石。狂风吹沙黑涨天，天山雪片落酒筵。锦屏绣幕不觉煖，齐讴赵舞绕膝前。人生遇酒且快饮，当场为乐须少年，何用窘束坐自煎。阳春岂发断蓬草，白日不照黄垆泉。君不见刘伶好酒无日醒，幕天席地身冥冥。其妻劝止之，举觞向天白，妇人之言不足听。又不见汉朝公孙称钜公，脱粟不舂为固穷。规行矩步自衒世，不若为虱处裈中。丈夫所贵岂穷苦，千载倜傥流英风。人言徐卿是痴儿，袖中吴钩何用为。长安市上歌击筑，坐客知谁高渐离。我醉且倒黄金罍，世人笑我餔糟而扬醨。吁嗟屈原何清，渔父何卑，鲁连乃蹈东海死。梅福脱帽青门枝，明朝走马报雠去，襄子桥边人岂知。
将进酒·将进酒
作者：徐祯卿
朝代：明

将进酒，乘杜康。大白砗磲为罂锦，作幂燕京字琥珀。朱缗三千酒一石，君呼六博我当掷。盘中好采颜如花，鸳鸯分翅真可夸。壶边小姬拔汉帜，壮士失色徒喧哗。拉君髯，劝君酒，人间得失那复有。男儿运命未亨嘉，张良空槌博浪沙。秦皇按剑搜草泽，竖子来为下邳客。一朝崛起佐沛公，身骑苍龙被赤舄。灭秦蹙项在掌间，始知桥边老人是黄石。狂风吹沙涨黑天，天山雪片落酒筵。锦屏绣幕不觉暖，齐讴赵舞绕膝前。人生遇酒且快饮，当场为乐须少年，何用窘束坐自煎。阳春岂发断蓬草，白日不照黄垆泉。君不见刘伶好酒无日醒，幕天席地身冥冥。其妻劝止之，举觞向天白，妇人之言不足听。又不见汉朝公孙称巨公，脱粟不舂为固穷。规行矩步自衒世，不若为虱处裈中。丈夫所贵岂穷苦，千载倜傥流英风。人言徐卿是痴儿，袖中吴钩何用为。长安市上歌击筑，坐客知谁高渐离。我醉且倒黄金罍，世人笑我驩糟而扬醨。吁嗟！屈原何清，渔父何卑。鲁连乃蹈东海死，梅福脱帽青门枝。明朝走马报仇去，襄子桥边人岂知。
少年行
作者：徐祯卿
朝代：明

生长在边城，骑射有声名。召募河源去，长屯都护营。登山望敌气，间道出奇兵。十决推雄战，连呼拔虎旌。云中息刁斗，天上扫欃枪。坐弄胡笳月，梅花陇水清。
少年行
作者：徐祯卿
朝代：明

生长在边城，骑射有声名。召募河源去，长屯都护营。登山望敌气，间道击胡兵。十决推雄战，连呼扶汉旌。云中息刁斗，天上扫搀抢。坐弄胡笳月，梅花陇水清。
岁除贻廷实太常子容同年
作者：徐祯卿
朝代：明

岁寝物务宁，时昏群化伏。劳人嘅寤歌，旅者怀出宿。倚徙穷阴冱，屏居夜气肃。游星回素郊，严霜下庭木。玄黰忽变节，衰株遂临复。徂生苦鲜欢，运往悲志促。前轨修已侵，后涂谅当卜。嗟尔同行子，及此荃蕙馥。
平陵东行
作者：徐祯卿
朝代：明

共工触天补女娲，后羿射之摧九乌。君不见泰山之高屹天柱，有时东崩海水枯。秦人筑长城，东笞夷貊北击胡，开阖地户天下枢。九关虎豹下食人，髑髅飞血昏风尘，四海望之威天神。亦有荆轲起报仇，裂眦向天天为愁，拔剑一呼震万乘。快哉壮士谁与俦，儒生抗眉论尧舜，敛手待烹良可羞。上卿执圭古崇侈，鲁生弃之若敝屣。鸿毛轻死为二桃，笑杀田疆与冶子。龙蛇消息各有时，白石落落人岂知。季布髡为奴，范睢乃是粪下儿。一朝云雷起屯厄，挥刃脱缚扬高眉。我今伛偻困蝼蚁，吹沙吸呷若鲋鲤。牛涔蠕蠕岂足活，河伯向我夸秋水。夜梦凭云忽上天，倾山倒海作龙渊。天门中开绕赤电，霓旌雷车导我前。空山飒飒走霹雳，草木摧拉飞炎烟。丈夫未足哀困穷，仰叹白日回英风。不能鼓行青海上，亦当击剑咸阳之市中。宁学鉏麑触槐死，羞言投阁仕莽公。吾悲夫二子之死也，诚如寒蚓与秋蓬。
平陵东行
作者：徐祯卿
朝代：明

共工触天补女娲，后羿射之摧九乌。君不见泰山之高屹天柱，有时东崩海水枯。秦人筑长城，东笞夷貊北击胡，开阖地户天下枢。九关虎豹下食人，髑髅飞血昏风尘，四海望之威天神。亦有荆轲起报雠，裂眦向天天为愁。拔剑一呼走万乘，快哉壮士谁与俦。儒生抗眉论尧舜，敛手待烹良可羞。上卿执圭古所侈，鲁生弃之若敝屣。鸿毛轻死为二桃，笑杀田疆与冶子。龙蛇消息各有时，白石落落人岂知。季布髡为奴，范雎乃是粪下儿。一朝云雷起屯厄，挥刃脱缚扬高眉。我今伛偻困蝼蚁，吹沙吸呷若鲋鲤。牛涔蠕蠕岂足活，河伯向我誇秋水。夜梦凭云忽上天，倾山倒海作龙渊。天门中开绕赤电，霓旌雷车导我前。空山飒飒走霹雳，草木摧拉飞炎烟。丈夫未足哀困穷，仰叹白日回英风。不能鼓行青海上，亦当击剑于咸阳之市中。宁学锄麑触槐死，羞言投阁仕莽公。吾悲夫二子之死也，诚如寒蚓之与秋蓬。
庐山
作者：徐祯卿
朝代：明

豫章山水郡，庐岳此深蟠。吴楚开雄镇，东南表巨观。中天浮黛色，百里暧晴峦。渐近云消豁，俄惊势郁盘。锦屏围合沓，玉笋屡丛攒。诘曲群形变，登临万象宽。风高六月雹，气慄九江寒。石镜明花外，香炉出雾端。剑芒遥矗矗，龙脉故丸丸。瑶草幽难掇，青莲秀可餐。赤城虚瀑布，彭蠡更波澜。禹迹于兹盛，崇功振古刊。壮怀凌绝顶，倦鸟息飞翰。霄汉心何有，沈冥性所欢。将脩梵门术，欲上羽人坛。净社花垂白，名岩灶覆丹。昔贤非不达，于道自相安。爱胜真忘返，遗荣亦未难。聊须偃松竹，遂可挂缨冠。祗为怀佳侣，淹留独寤叹。
庚午岁九日始见二毛
作者：徐祯卿
朝代：明

常年摇落不知悲，九日今年感鬓丝。绿醑满眼窃自寿，黄花插头从帽敧。孤心久寄风霜外，生意长含日月私。已息尘机甘退斥，犹将笔砚愧支离。
庭实久约携酒见访不至贻诗嘲之
作者：徐祯卿
朝代：明

九月秋风吹破庐，长安城中愁索居。篱边未见陶潜菊，门外空传长者车。黄尘郁郁倦为客，肺病时时强著书。闻道白衣将送酒，荒芜庭径拟亲除。
归自松陵
作者：徐祯卿
朝代：明
体裁：七言绝句

十里风帆日未斜，江城春晚见桃花。深深门巷无人过，燕子还随客到家。
彭蠡
作者：徐祯卿
朝代：明
体裁：五言律诗

茫茫彭蠡口，隐隐鄱阳岑。地涌三辰动，江连九派深。扬舲武昌客，发兴豫章吟。不见垂纶叟，烟波空我心。
徐姬诗
作者：徐祯卿
朝代：明
体裁：七言绝句

绕廊吟罢杨花句，欲觅杨花树已空。日暮街头春雪散，杜鹃无力泣东风。
忆升之
作者：徐祯卿
朝代：明
体裁：古风

昔卧庐山峡，闻君入蠡湖。云帆摇石镜，波影静天吴。去作南昌客，飘然下玉凫。仙人留旧馆，都督盛新模。落笔挥鹦鹉，荣观四座娱。神飙清管发，逸兴白云俱。我醉聆猿穴，南行愁鹧鸪。祗今遥忆处，明月陇山孤。
怀往二首
作者：徐祯卿
朝代：明

昔我逢休景，结交共云翔。秦客穆脩矩，鲁生蔚令章。同声展言笑，四座发芬芳。北牖湛清酒，明月出西方。广署灭流尘，兰灯扬朱光。极意连篇翰，良夜殊未央。欢宴丰时豫，千秋焉可忘。流光一朝绝，抚膺增慨慷。穴虫测序改，客鸟知时晏。严风振中野，凝霜薄飞观。褰裳启东户，河星出有灿。耿耿不遑寐，沈思汨回乱。何以终遥夕，明灯且濡翰。自我违之子，菀藻绝流玩。郢斤不存目，流俗耻垩墁。块处空堂中，谁为发言粲。感嘅申微词，伫立倚长叹。
怀往二首·其一
作者：徐祯卿
朝代：明

昔我逢休景，结交共云翔。秦客穆脩矩，鲁生蔚令章。同声展言笑，四座发芬芳。北牖湛清酒，明月出西方。广署灭流尘，兰灯扬朱光。极意连篇翰，良夜殊未央。欢宴丰时豫，千秋焉可忘。流光一朝绝，抚膺增慨慷。
怀往二首·其二
作者：徐祯卿
朝代：明

穴虫测序改，客鸟知时晏。严风振中野，凝霜薄飞观。褰裳启东户，河星出有灿。耿耿不遑寐，沈思汨回乱。何以终遥夕，明灯且濡翰。自我违之子，菀藻绝流玩。郢斤不存目，流俗耻垩墁。块处空堂中，谁为发言粲。感嘅申微词，伫立倚长叹。
怀往（二首）
作者：徐祯卿
朝代：明

昔我逢休景，结交共云翔。秦客穆修矩，鲁生蔚令章。同声展言笑，四座发芬芳。北牖湛清酒，明月出西方。广署灭流尘，兰灯扬朱光。极意连篇翰，良夜殊未央。欢宴丰时豫，千秋焉可忘。流光一朝绝，抚膺增慨慷。¤
怀邢处士参
作者：徐祯卿
朝代：明
体裁：七言律诗

梨花分月一枝明，吟着君诗绕树行。闻说里门多下马，若为人世可逃名。寂寥风雨眠僧舍，谈笑杯盘醊豆羹。数亩山田是吾志，与君终老饭香粳。
感兴怀献吉
作者：徐祯卿
朝代：明

客舍秋风动客哀，残花秋日伴残杯。虚名久愧为身累，白眼那能免物猜。落魄京华空老大，旅魂江汉好归来。山川矫首浮云迥，倚杖遥登何处台。
拟古宫词七首
作者：徐祯卿
朝代：明

君王无事日临戎，韎韐亲调白玉弓。千骑红袍齐扈跸，臂鹰遥出建章宫。千场搏戏未言回，鱼钥重重向暮开。遥听云中催羯鼓，君王何处打毬来。剑舞戎歌乐未休，煌煌芝火五城楼。班姬独卧昭阳殿，却捲珠帘望女牛。十五承恩侍衮旒，宫中初拜大长秋。见说上林陪羽猎，君王同著紫云裘。兴庆池头漏未阑，梨园弟子曲将残。花前更进凉州伎，无那西宫月色寒。驰道毵毵御柳垂，春风挟弹羽林儿。武皇亲御长杨殿，敕与龙驹控鬣骑。狗监离宫承宴欢，掖庭通晚不回銮。那能夜夜长门里，银烛薰衣待漏残。
拟古宫词七首·其三
作者：徐祯卿
朝代：明

剑舞戎歌乐未休，煌煌芝火五城楼。班姬独卧昭阳殿，却捲珠帘望女牛。
拟古宫词七首·其二
作者：徐祯卿
朝代：明

千场搏戏未言回，鱼钥重重向暮开。遥听云中催羯鼓，君王何处打毬来。
拟古宫词七首·其五
作者：徐祯卿
朝代：明

兴庆池头漏未阑，梨园弟子曲将残。花前更进凉州伎，无那西宫月色寒。
拟古宫词七首·其六
作者：徐祯卿
朝代：明

驰道毵毵御柳垂，春风挟弹羽林儿。武皇亲御长杨殿，敕与龙驹控鬣骑。
拟古宫词七首·其四
作者：徐祯卿
朝代：明

十五承恩侍衮旒，宫中初拜大长秋。见说上林陪羽猎，君王同著紫云裘。
拟古宫词（七首）
作者：徐祯卿
朝代：明
体裁：乐府曲辞

君王无事日临戎，韎韐亲调白玉弓。千骑红袍齐扈跸，臂鹰遥出建章宫。
拟古宫词（七首）
作者：徐祯卿
朝代：明

狗监离宫承宴欢，掖庭通晚不回銮。那能夜夜长门里，银烛薰衣待漏残。
拟萧子显春别曲（四首。以下迪功五集）
作者：徐祯卿
朝代：明

杂草积色满河塘，杨柳覆额映娇黄。春心春望不可极，陇北辽阳俱断肠。春风戏蝶一庭花，落日聚雀空城麦。半床敝帐掩朝寒，满镜新愁减钗泽。贞志宁忘陌上桑，同心共指西陵柏。鸣鹂欲乱花发齐，江南草长绿叶萋。三边远戍十年妻，惊颜感候那不啼。雾里纤纤新月光，机中少妇织流黄。可怜断丝不如泪，零落时续不能长。
拟萧子显春别曲（四首。以下迪功五集）·其一
作者：徐祯卿
朝代：明
体裁：古风

杂草积色满河塘，杨柳覆额映娇黄。春心春望不可极，陇北辽阳俱断肠。
拟萧子显春别曲（四首。以下迪功五集）·其三
作者：徐祯卿
朝代：明

鸣鹂欲乱花发齐，江南草长绿叶萋。三边远戍十年妻，惊颜感候那不啼。
拟萧子显春别曲（四首。以下迪功五集）·其二
作者：徐祯卿
朝代：明

春风戏蝶一庭花，落日聚雀空城麦。半床敝帐掩朝寒，满镜新愁减钗泽。贞志宁忘陌上桑，同心共指西陵柏。
拟萧子显春别曲（四首。以下迪功五集）·其四
作者：徐祯卿
朝代：明

雾里纤纤新月光，机中少妇织流黄。可怜断丝不如泪，零落时续不能长。
拟谢朓邯郸才人嫁为厮卒妇
作者：徐祯卿
朝代：明
体裁：古风

靡靡辞掖庭，殷勤谢故媛。今朝一羽捐，宿昔千金选。自怨恩命薄，不恨红颜贱。夜雨长蘼芜，秋风入团扇。那忍见可怜，脱钗市玉燕。
挽刘大夫瀚
作者：徐祯卿
朝代：明

耆旧日云瘁，斯人今则亡。高门自乔木，清望惜吾徒。久厌挥金誉，遥传奉使图。勤劳中外洽，醇介始终孚。历职参廷尉，纡金列大夫。俄闻去秦陇，早已忆江鲈。自耻为名累，非关索杖扶。角巾聊宴乐，园径忽榛芜。令子中朝贵，青云奋翼俱。苍茫凶问远，浩荡国恩殊。紫玺加封旧，黄金赐葬逾。死生三品遇，伉俪百年须。走送连童稚，飞旌出市衢。夜台浑寂寞，霜雪正膏涂。永与交亲隔，何言岁月徂。野风吹客泪，肠断更踟蹰。
效何逊咏倡家
作者：徐祯卿
朝代：明
体裁：五言律诗

帘栊秋未晚，花雾夕偏佳。暗牖通新烛，虚堂闻落钗。淅淅乌栖树，明明月堕怀。相思不可见，兰生故绕阶。
效庾信作
作者：徐祯卿
朝代：明
体裁：古风

绮梁文桂刻，椒壁石脂漫。镜床雕孔雀，窗箔织青鸾。斜牖银河转，空庭白露团。梨花初浴雾，竹影尚低寒。不如纨帐里，谁复梦怀兰。
效闺中语二首
作者：徐祯卿
朝代：明

小小亭台曲曲栏，支颐独倚悄无言。杨花飞处春衫薄，风信今朝第几番。绣罢还呼姊妹看，午风晴日满栏干。花间打散双蝴蝶，飞过墙儿又作团。
效闺中语二首·其二
作者：徐祯卿
朝代：明

绣罢还呼姊妹看，午风晴日满栏干。花间打散双蝴蝶，飞过墙儿又作团。
效闺中语（二首）
作者：徐祯卿
朝代：明
体裁：七言绝句

小小亭台曲曲栏，支颐独倚悄无言。杨花飞处春衫薄，风信今朝第几番。
文章烟月
作者：徐祯卿
朝代：明
体裁：七言律诗

风霜独卧闲中病，时节偏催壑口蛇。篱下落英秋半掬，灯前新梦鬓双华。文章江左家家玉，烟月扬州树树花。会待此心销灭尽，好持斋钵礼毗耶。
日蚀
作者：徐祯卿
朝代：明

王春启元祚，阳德丽方升。光华奄薄蚀，阴厉故相乘。精祲信交荡，贞悔邈何徵。千官祗对越，圣席眇虚凭。周诗旧陈戒，麟编薄示惩。昭象蓍龟合，殷忧兹日承。微臣限江汉，延伫意何胜。
春思
作者：徐祯卿
朝代：明

渺渺春江空落晖，旅人相顾欲沾衣。楚王宫外千条柳，不遣飞花送客归。
春思
作者：徐祯卿
朝代：明

渺渺春江空落晖，行人相顾欲沾衣。楚王宫外千条柳，不遣飞花送客归。
晓下庐山
作者：徐祯卿
朝代：明
体裁：五言绝句

下山鼯鼠啼，藤竹使人迷。多谢东林月，殷勤过虎溪。
晓思
作者：徐祯卿
朝代：明

月落晨渚前，鸡舞春樯侧。榜人起蓬垢，折薪候炊食。疏树发东光，熠熠汎水色。关吏始通津，起柁指乡域。揽衾渺余望，垂鬓深不测。浩歌忽以仰，夷犹羡双翼。
晚过献吉斋所
作者：徐祯卿
朝代：明

端居闻子肃清修，吏散鸦啼省署幽。芳草不知人独往，空山何意鸟相求。开轩历历明星夕，隐几萧萧古木秋。自昔风尘堪吏隐，浮生莫遣有离忧。